**REPUBLIKA SRBIJA**

**NARODNA SKUPŠTINA**

**I Z V E Š T A J**

**O RADU RADNIH TELA NARODNE SKUPŠTINE**

**I ZAPOSLENIH U SEKTORU ZA ZAKONODAVSTVO**

**SLUŽBE NARODNE SKUPŠTINE**

**(period april – decembar 2014. godine)**

- februar 2015. godine-

**I Z V E Š T A J**

**O RADU RADNIH TELA NARODNE SKUPŠTINE**

**I ZAPOSLENIH U SEKTORU ZA ZAKONODAVSTVO**

**SLUŽBE NARODNE SKUPŠTINE**

**(period april – decembar 2014. godine)**

**I**

**1.1.** Poslovnikom Narodne skupštine („Službeni glasnik RS“, broj: 20/12 – prečišćeni tekst) predviđeno je 19 stalnih radnih tela (odbora) i Odbor za prava deteta u Narodnoj skupštini, kao posebno stalno radno telo. Osnovna nadležnost odbora utvrđena je Poslovnikom Narodne skupštine, dok za pojedine odbore nadležnost proizlazi neposredno iz Ustava Republike Srbije i zakona.

Stupanjem na snagu Sporazuma o stabilizaciji i pridruživanju između Evropskih zajednica i njihovih država članica, sa jedne strane, i Republike Srbije, sa druge strane („Službeni glasnik RS“, broj 83/08), Srbija je 1. septembra 2013. godine dobila status pridružene države Evropskoj uniji. Na osnovu člana 125. Sporazuma obrazovan je Parlamentarni odbor za stabilizaciju i pridruživanje od 30 članova (15 iz reda narodnih poslanika u Narodnoj skupštini i 15 iz reda poslanika Evropskog parlamenta).

Narodna skupština je na osnovu člana 278. st. 1. i 2. Zakona o izvršenju krivičnih sankcija („Službeni glasnik RS“, br. 85/05, 72/09 i 31/11) i tačke 2. Odluke o obrazovanju Komisije za kontrolu izvršenja krivičnih sankcija („Službeni glasnik RS“, broj 49/11) na sednici održanoj 3. jula 2014. godine izabrala petočlanu Komisiju za kontrolu izvršenja krivičnih sankcija, iz reda narodnih poslanika.

Narodna skupština je na osnovu člana 8. Zakona o Narodnoj skupštini („Službeni glasnik RS“, broj 9/10), člana 68. Poslovnika Narodne skupštine („Službeni glasnik RS“, broj 20/12 – Prečišćen tekst) i tačke 3. Odluke o obrazovanju Komisije za praćenje sprovođenja Nacionalnog akcionog plana za primenu Rezolucije 1325 Saveta bezbednosti Ujedinjenih nacija – Žene, mir i bezbednost u Republici Srbiji (2010-2015) („Službeni glasnik RS“, broj 101/11), na sednici održanoj 19. juna 2014. godine izabrala šestočlanu Komisiju za praćenje sprovođenja Nacionalnog akcionog plana za primenu Rezolucije 1325 Saveta bezbednosti Ujedinjenih nacija – Žene, mir i bezbednost u Republici Srbiji (2010-2015) - pet članova iz reda narodnih poslanika, a šesti član je predstavnik Poverenika za zaštitu ravnopravnosti.

**1.2.** Narodna skupština aktuelnog Desetog saziva konstituisana je 16. aprila 2014. godine. Odbori Narodne skupštine konstituisani su Odlukom Narodne skupštine 23. aprila 2014. godine, na predlog predsednika poslaničkih grupa, i to srazmerno broju narodnih poslanika koje poslaničke grupe imaju u Narodnoj skupštini. Odbori imaju po 17 članova, osim Odbora za kontrolu službi bezbednosti koji ima devet članova i Odbora za prava deteta, čiji je sastav utvrđen članom 47. Poslovnika Narodne skupštine. Članovi odbora imaju zamenike saglasno članu 28. Zakona o Narodnoj skupštini i članu 24. Poslovnika Narodne skupštine.

**1.3.** Odlukom o organizaciji i radu Službe Narodne skupštine (''Službeni glasnik RS'', broj: 49/11) predviđeno je šest unutrašnjih organizacionih jedinica, i to: Kabinet predsednika Narodne skupštine, Generalni sekretarijat Narodne skupštine; Sektor za zakonodavstvo; Sektor za međunarodne odnose; Sektor za opšte poslove i Sektor za održavanje objekata Narodne skupštine.

U Sektoru za zakonodavstvo obavljaju se najsloženiji poslovi kojima se pruža stručna podrška narodnim poslanicima u vršenju funkcija Narodne skupštine (zakonodavne, kontrolne, predstavničke i izborne). Sektor obavlja poslove koji se odnose na: pripremu i obradu akata od značaja za rad radnih tela Narodne skupštine; analizu zakona, predloga zakona i drugih opštih akata; analizu usklađenosti propisa sa propisima Evropske unije (EU); pripremu i obradu materijala za potrebe poslaničkih grupa; saradnju sa institucijama EU i državama članicama EU, kao i radnim telima parlamenata drugih država; izradu informativnih i analitičkih istraživanja; bibliotečke poslove i dr.

Sektor za zakonodavstvo se sastoji od sedam odeljenja: Odeljenje za ustavno-pravni sistem i organizaciju vlasti; Odeljenje za ekonomsko-finansijska pitanja; Odeljenje za odbranu i nacionalna pitanja; Odeljenje za opšta društvena pitanja; Odeljenje za evropske integracije; Odeljenje za poslove poslaničkih grupa i Biblioteka Narodne skupštine.

**II**

**2.1.** Od 16. aprila do 31. decembra 2014. godine održano je ukupno **425 sednica odbora i komisija**, i to:

1. Odbor za ustavna pitanja i zakonodavstvo 70

2. Odbor za administrativno-budžetska i

mandatno-imunitetska pitanja 39

3. Odbor za finansije, republički budžet i kontrolu

trošenja javnih sredstava 36

4. Odbor za pravosuđe, državnu upravu i lokalnu samoupravu 29

5. Odbor za spoljne poslove 26

6. Odbor za evropske integracije 23

7. Odbor za prostorno planiranje, saobraćaj,

infrastrukturu i telekomunikacije 20

8. Odbor za odbranu i unutrašnje poslove 20

9. Odbor za privredu, regionalni razvoj, trgovinu,

turizam i energetiku 19

10. Odbor za ljudska i manjinska prava i ravnopravnost polova 19

11. Odbor za poljoprivredu, šumarstvo i vodoprivredu 18

12. Odbor za kulturu i informisanje 17

13. Odbor za rad, socijalna pitanja, društvenu uključenost

i smanjenje siromaštva 16

14. Odbor za zdravlje i porodicu 14

15. Odbor za obrazovanje, nauku, tehnološki razvoj

i informatičko društvo 14

16. Odbor za kontrolu službi bezbednosti 12

17. Odbor za zaštitu životne sredine 11

18. Odbor za dijasporu i Srbe u regionu 8

19. Odbor za prava deteta 5  
20. Odbor za Kosovo i Metohiju 5

21. Komisija za kontrolu izvršenja krivičnih sankcija 3

22. Komisija za praćenje sprovođenja Nacionalnog akcionog plana

za primenu Rezolucije 1325 Saveta bezbednosti Ujedinjenih nacija

– Žene, mir i bezbednost u Republici Srbiji (2010-2015) 1

23. Parlamentarni odbor za stabilizaciju i pridruživanje 1

**2.2.** Sednice odbora su uglavnom održavane u Beogradu, u prostorijama Narodne skupštine (Trg Nikole Pašića 13 i Kralja Milana 14), dok je **sedam sednica odbora održano van sedišta Narodne skupštine**:

**Odbor za odbranu i unutrašnje poslove** je održao dve sednice van sedišta i to:

- 17. sednicu Odbora, na kojoj je razmatrano stanje javne bezbednosti u Republici Srbiji nakon incidenata na fudbalskoj utakmici Srbija - Albanija, 14. oktobra 2014. godine, u Novom Sadu, i

- 20. sednicu Odbora, na kojoj je razmatrana Informacija o radu Ministarstva unutrašnjih poslova u periodu od jula do septembra 2014. godine, 26. novembra 2014. godine, u Palati „Srbija“ u Beogradu.

**Odbor za poljoprivredu, šumarstvo i vodoprivredu** je održao dve sednice van sedišta i to:

- 11. sednicu Odbora, na kojoj je razmatrano stanje u poljoprivredi u regionima zapadne, centralne i južne Srbije, 12. septembra 2014. godine, u Ivanjici, i

- 14. sednicu Odbora, na kojoj je razmatrana poljoprivredna politika posvećena razvoju malih i srednjih gazdinstava kroz razvoj stočarstva, voćarstva i povrtarstva i praćenje otklanjanja posledica od poplava – predupređenje mogućih budućih sličnih događaja (uređenje kanalske mreže i rečnih korita, navodnjavanje – odvodnjavanje), 17. novembra 2014. godine, u Bajinoj Bašti.

**Odbor za ljudska i manjinska prava i ravnopravnost polova** je održao jednu sednicu van sedišta i to :

**-** 15. sednicu Odbora, na kojoj je razmatrana uloga mehanizama za rodnu ravnopravnost i postupanje nadležnih organa u skladu sa protokolima o postupanju u slučajevima nasilja nad ženama u porodici i u partnerskim odnosima, 18. novembra 2014. godine, u Vrnjačkoj Banji.

**Odbor za evropske integracije** je održao jednu sednicu van sedišta i to:

- 18. sednicu Odbora na kojoj je Odbor upoznat sa pregovaračkim poglavljima 11 (Poljoprivreda i ruralni razvoj) i 12 (Bezbednost hrane, veterinarska i fitosanitarna politika) o kojima će se pregovarati u toku pregovaračkog procesa za pristupanje Evropskoj uniji, i na kojoj su razmotreni dostupnost i načini korišćenja sredstava iz IPARD fondova (predpristupni fondovi EU za ruralni razvoj), 15 i 16. novembra 2014. godine, u Topoli i Aranđelovacu.

**Odbor za prava deteta**  je održao jednu sednicu van sedišta i to:

- 5. sednicu na kojoj je Odbor usvojio Zaključke sa javnog slušanja „25 godina od usvajanja Konvencije UN o pravima deteta - rešavanje problema dece čiji se život i rad odvija na ulici“; usvojio plan i program rada Odbora za 2015. godinu i na kojoj je postignut dogovor u vezi sa obrazovanjem radnih grupa, 12. decembra 2014. godine, u Sremskim Karlovcima.

**2.3.** Na osnovu člana 44. stav 4. Poslovnika Narodne skupštine, odbori su o pitanjima koja su od zajedničkog interesa, održavali **sednice zajedno (tzv. zajedničke sednice)**, i to:

- **Odbor za spoljne poslove i Odbor za evropske integracije**, 9. oktobra 2014. godine na kojoj je šef Delegacije Evropske unije u Srbiji, ambasador Majkl Davenport predstavio Izveštaj Evropske komisije o napretku Srbije za 2014. godinu;

- **Odbor za pravosuđe, državnu upravu i lokalnu samoupravu,** **Odbor za prava deteta i Odbor za ljudska i manjinska prava i ravnopravnost polova,** 20. oktobra 2014. godine na temu: „Razmatranje Izveštaja o radu Nacionalnog mehanizma za prevenciju torture za 2013. godinu“;

- **Odbor za ljudska i manjinska prava i ravnopravnost polova i Odbor za evropske integracije**, 23. septembra 2014. godine na temu: „Pitanja položaja i prava LGBT osoba u Republici Srbiji“;

- **Odbor za finansije, republički budžet i kontrolu trošenja javnih sredstava** i **Odbor za pravosuđe, državnu upravu i lokalnu samoupravu**, 29. maja 2014. godine na kojoj je razmatran Izveštaj o radu Agencije za borbu protiv korupcije za 2013. godinu, sa Izveštajem o sprovođenju Nacionalne strategije za borbu protiv korupcije u Republici Srbiji za period od 2013. do 2018. godine i Akcionog plana za njeno sprovođenje;

- **Odbor za obrazovanje, nauku, tehnološki razvoj i informatičko društvo i Odbor za rad, socijalna pitanja, društvenu uključenost i smanjenje siromaštva**, 3. decembra 2013. godine, na temu: „Održivi razvoj i tehnološka obećanja u službi ostvarivanja ljudskih prava osoba sa invaliditetom“.

**2.4.** Odbori su, u okviru osnovne nadležnosti utvrđene Poslovnikom Narodne skupštine, razmatrali **predloge zakona** u načelu i u pojedinostima, nakon čega su podnosili izveštaje Narodnoj skupštini sa predlozima da Narodna skupština prihvati određene predloge zakona i pojedine amandmane, koji su na isti podneti, ili da ih odbije.

Narodna skupština je u ovom periodu donela ukupno **146 zakona**. Od tog broja 198 odnosno 80% zakona je usvojeno po hitnom postupku. Najveći broj usvojenih zakona predložila je Vlada, ukupno 131, dok je 10 zakona usvojeno na predlog narodnih poslanika. Pet zakona usvojeno je na predlog Narodne banke Srbije, jednog od ovlašćenih predlagača zakona predviđenih članom 107. Ustava Republike Srbije. Na predloge zakona podneto je ukupno **2626 amandmana**.

Na sednicama odbora **razmotreno je ukupno 336 predloga zakona i drugih opštih akata** (isti predlog zakona razmatrala su najmanje dva odbora – Odbor za ustavna pitanja i zakonodavstvo i nadležni odbor).

**2.5.** Na osnovu čl. 155. stav 3, 157. stav 6. i 165. Poslovnika Narodne skupštine, **odbori mogu da podnose amandmane**. U periodu između završenog načelnog pretresa predloga zakona i otvaranja pretresa u pojedinostima o tom predlogu zakona (period od najmanje 24 časa), nadležni odbor može da podnese amandmane dok je za sve druge ovlašćene predlagače zakona istekao rok za podnošenje amandmana. U skladu sa navedenim odredbama Poslovnika, nadležni **odbori su podneli ukupno 70 amandmana na predloge zakona**, koje je predstavnik predlagača prihvatio, i to:

* Odbor za prostorno planiranje, saobraćaj,

infrastrukturu i telekomunikacije **22**

* Odbor za pravosuđe, državnu upravu i lokalnu samoupravu **19**
* Odbor za finansije, republički budžet i

kontrolu trošenja javnih sredstava **12**

* Odbor za privredu, regionalni razvoj, trgovinu,

turizam i energetiku  **6**

* Odbor za rad, socijalna pitanja , društvenu uključenost

i smanjenje siromaštva  **3**

* Odbor za obrazovanje, nauku, tehnološki razvoj i

informatičko društvo **2**

* Odbor za zdravlje i porodicu **2**
* Odbor za ljudska i manjinska prava i ravnopravnost polova **2**
* Odbor za kulturu i informisanje **1**
* Odbor za odbranu i unutrašnje poslove  **1**

**III**

Odbori su nadležnost ostvarivali i **održavanjem sednica pododbora i radnih grupa**, i to:

- **Odbor za pravosuđe državnu upravu i lokalnu samoupravu** obrazovao je Radnu grupu za razmatranje predstavki;

- **Odbor za ljudska i manjinska prava i ravnopravnost polova** obrazovao je pet radnih grupa: Radnu grupu za ljudska prava i slobode i prava deteta, Radnu grupu za prava nacionalnih manjina, Radnu grupu za ravnopravnost (rodnu jednakost) polova, Radnu grupu za inicijative, peticije, predstavke i predloge i Radnu grupu za zaštitu slobode veroispovesti i položaj crkava i verskih zajednica.

- **Odbor za privredu, regionalni razvoj, trgovinu i energetiku** je obrazovao Radnu grupuza utvrđivanje ispunjenosti uslova učesnika javnog konkursa za izbor predsednika i članova Saveta Komisije za zaštitu konkurencije, koja je održala jednu sednicu.

- **Odbor za poljoprivredu, šumarstvo i vodoprivredu** je obrazovao: Pododbor za praćenje sanacije štete usled poplava, Radnu grupu za razmatranje predstavki i inicijativa i Radnu grupu za praćenje stanja u poljoprivredi u marginalnim-nerazvijenim područjima Republike Srbije, koja je održala jednu sednicu.

- **Odbor za prostorno planiranje, saobraćaj, infrastrukturu i telekomunikacije** je obrazovao Radnu grupu za razmatranje predstavki, predloga, peticija upućenih Odboru, koja je održala četiri sednice.

- **Odbor za rad, socijalna pitanja, društenu uključenost i smanjenje siromaštva** obrazovao je Radnu grupu za razmatranje predstavki i predloga građana, koja je održala četiri sednice.

- **Odbor za zdravlje i porodicu** obrazovao je Radnu grupu za razmatranje predstavki, predloga i inicijativa građana i organizacija, koja je održala pet sednica.

- **Odbor za evropske integracije** je obrazovao Radnu grupu sa zadatkom da pripremi odluku kojom se uređuje postupak razmatranja predloga pregovaračke pozicije na sednici Odbora za evropske integracije i odbora u čijem su delokrugu pitanja iz odgovarajuće pregovaračke pozicije, koja je održala dva sastanka. Odbor je 4. juna 2014. godine usvojio Odluku o postupku razmatranja predloga pregovaračke pozicije u procesu pregovora o pristupanju Republike Srbije Evropskoj uniji.

- **Odbor za zaštitu životne sredine** obrazovao je Radnu grupu za razmatranje predstavki iz delokruga rada Odbora, koja je održala jednu sednicu.

- **Odbor za administrativno-budžetska i mandatsko-imunitetska pitanja** je obrazovao Radnu grupu za izradu kodeksa ponašanja narodnih poslanika, koja je održala dva sastanka u sedištu Narodne skupštine i dve radionice van sedišta (u Aranđelovcu).

- **Odbor za prava deteta** je obrazovao sedam radnih grupa: Radnu grupu za inicijative, peticije, predloge i predstavke; Radnu grupu za praćenje primene Zakona o osnovama sistema obrazovanja i vaspitanja u segmentu inkluzivnog obrazovanja; Radnu grupu za praćenje primene Zakona o socijalnoj zaštiti u delu koji se odnosi na razvoj usluga u zajednici koje su ključna Radna grupa za praćenje primene Porodičnog zakona u delu koji se odnosi na zaštitu dece od porodičnog nasilja; Radnu grupu za praćenje primene Zakona o maloletnim učiniocima krivičnih dela i krivično-pravnoj zaštiti maloletnih lica u delu koji se odnosi na učešće maloletnih lica u sudskim postupcima; Radnu grupu za praćenje primene Zakon o finansijskoj podršci porodicama sa decom, u segmentu koji se odnosi na dodelu dečjih dodataka i Radnu grupu za praćenje stanja i unapređenje položaja i prava dece čiji se život i rad odvija na ulici.

**IV**

**4.1.** Odbori su u okviru svog delokruga, doneli **ukupno 236 akata i predloga akata**, i to:

- Odbor za spoljne poslove 102

- Odbor za administrativno-budžetska i

mandatno-imunitetska pitanja 25

- Odbor za poljoprivredu, šumarstvo i vodoprivredu 16

- Odbor za ljudska i manjinska prava i ravnopravnost polova 13

- Odbor za evropske integracije 13

- Odbor za finansije, republički budžet i kontrolu

trošenja javnih sredstava 12

- Odbor za Kosovo i Metohiju 8

- Odbor za pravosuđe, državnu upravu i lokalnu samoupravu 7

- Odbor za prava deteta 7

- Odbor za zaštitu životne sredine 6

- Odbor za prostorno planiranje, saobraćaj, infrastrukturu i

telekomunikacije 5

- Odbor za zdravlje i porodicu 4

- Odbor za dijasporu i Srbe u regionu 4

- Odbor za kulturu i informisanje 4

- Odbor za obrazovanje, nauku, tehnološki razvoj i

informatičko društvo 3

- Odbor za kontrolu službi bezbednosti 3

- Odbor za privredu, regionalni razvoj, trgovinu,

turizam i energetiku 3

- Odbor za odbranu i unutrašnje poslove 1

**4.2.** Odbori su razmatrali **izveštaje,** odnosno **informacije o radu državnih organa, organizacija i tela,** kao i njihove **planove i programe rada,** i to:

- **Odbor za ustavna pitanja i zakonodavstvo** je ramotrio Izveštaj Vlade Republike Srbije o elementarnoj nepogodi - poplavi koja je zadesila Republiku Srbiju i merama koje su preduzete radi spasavanja stanovništva i odbrane ugroženih mesta od poplava.

- **Odbor za odbranu i unutrašnje poslove** je razmotriotri informacije o radu: Informaciju o radu Ministarstva unutrašnjih poslova za period januar-mart 2014. godine; Informaciju o radu Ministarstva unutrašnjih poslova za period april-jun 2014. godine i Informaciju o radu Ministarstva unutrašnjih poslova za period jul-septembar 2014. godine. Odbor je, 9. jula 2014. godine, razmotrio Izveštaj Vlade Republike Srbije o elementarnoj nepogodi - poplavi koja je zadesila Republiku Srbiju i merama koje su preduzete radi spasavanja stanovništva i odbrane ugroženih mesta od poplava, Glava I, tačka 2. Ministarstvo unutrašnjih poslova i tačka 3. Ministarstvo odbrane.

- **Odbor za spoljne poslove** je razmotrio Izveštaj Vlade Republike Srbije o elementarnoj nepogodi - poplavi koja je zadesila Republiku Srbiju i merama koje su preduzete radi spasavanja stanovništva i odbrane ugroženih mesta od poplava.

- **Odbor za pravosuđe, državnu upravu i lokalnu samoupravu** je razmotrio sledeće izveštaje: Izveštaj o radu Agencije za borbu protiv korupcije za 2013. godinu; Redovni godišnji izveštaj Zaštitnika građana za 2013. godinu; Izveštaj o sprovođenju Zakona o slobodnom pristupu informacijama od javnog značaja i Zakona o zaštiti podataka o ličnosti za 2013. godinu; Izveštaj o radu Nacionalnog mehanizma za prevenciju torture za 2013. godinu; Izveštaj o radu Visokog saveta sudstva za 2013. godinu; Izveštaj o radu Državnog veća tužilaca za 2013. godinu; Izveštaj o radu javnih tužilaštava na suzbijanju kriminaliteta i zaštiti ustavnosti i zakonitosti u 2013. godini, koji je podneo Republički javni tužilac i Izveštaj o elementarnoj nepogodi – poplavi koja je zadesila Republiku Srbiju i merama koje su preduzete radi spasavanja stanovništva i odbrane ugroženih mesta od poplava, koji je podnela Vlada.

- **Odbor za ljudska i manjinska prava i ravnopravnost polova** je razmotrio sledeće izveštaje: Redovan godišnji izveštaj Poverenika za zaštitu ravnopravnosti za 2013. godinu; Redovan godišnji izveštaj Zaštitnika građana za 2013. godinu; Izveštaj o sprovođenju Zakona o slobodnom pristupu informacijama od javnog značaja i Zakona o zaštiti podataka o ličnosti za 2013. godinu i Izveštaj Nacionalnog mehanizma za prevenciju torture za 2013. godinu.

- **Odbor za dijasporu i Srbe u regionu** je u toku izveštajnog perioda razmotrio Informaciju o aktivnostima Kriznog štaba Ministarstva spoljnih poslova o dosadašnjim aktivnostima koje se odnose na prikupljanje finansijske pomoći i donacija iz inostranstva (maj 2014).

- **Odbor za privredu, regionalni razvoj, trgovinu, turizam i energetiku** jerazmotrio sledeće izveštaje: Godišnji izveštaj o radu Agencije za energetiku Republike Srbije za 2013. godinu; Izveštaj Ministarstva privrede o radu Agencije za privatizaciju za mesec april 2014. godine; Izveštaj Ministarstva privrede o radu Agencije za privatizaciju za mesec maj 2014. godine; Izveštaj Ministarstva privrede o radu Agencije za privatizaciju za mesec jun 2014. godine; Izveštaj Ministarstva privrede o radu Agencije za privatizaciju za mesec jul 2014. godine; Izveštaj Ministarstva privrede o radu Agencije za privatizaciju za mesec avgust 2014. godine i Izveštaj Ministarstva privrede o radu Agencije za privatizaciju za mesec septembar 2014. godine; Izveštaj Vlade Republike Srbije o elementarnoj nepogodi - poplavi koja je zadesila Republiku Srbiju i merama koje su preduzete radi spasavanja stanovništva i odbrane ugroženih mesta od poplava.

- **Odbor za finansije, republički budžet i kontrolu trošenja javnih sredstava** jerazmotrio sledeće izveštaje: Izveštaj o radu Državne revizorske institucije za 2013. godinu; Izveštaj o radu Agencije za borbu protiv korupcije za 2013. godinu, sa Izveštajem o sprovođenju Nacionalne strategije za borbu protiv korupcije u Republici Srbiji za period od 2013. – 2018. godine i Akcionog plana za njeno sprovođenje; Izveštaj o radu Fiskalnog saveta za 2013. godinu; Godišnji izveštaj Komisije za hartije od vrednosti, sa Izveštajem o poslovanju Komisije za 2013. godinu, Finansijskim izveštajem za 2013. godinu i Izveštajem ovlašćenog revizora „IEF“ d.o.o. Beograd; Izveštaj o poslovanju Centralnog registra, depoa i kliringa hartija od vrednosti za 2013. godinu, sa Finansijskim izveštajem Centralnog registra za 2013. godinu i Izveštajem nezavisnog revizora; Izveštaj o radu Republičke komisije za zaštitu prava u postupcima javnih nabavki u periodu od 1. aprila do 30. juna 2013. godine; Izveštaj o radu Republičke komisije za zaštitu prava u postupcima javnih nabavki u periodu od 1. jula do 31. decembra 2013. godine; Izveštaj Uprave za javne nabavke o sprovedenom nadzoru nad primenom Zakona o javnim nabavkama za 2013. godinu; Izveštaj o sprovedenim nabavkama u oblasti odbrane i bezbednosti Kancelarije za evropske integracije za 2013. godinu; Izveštaj Vlade Republike Srbije o elementarnoj nepogodi – poplavi koja je zadesila Republiku Srbiju i merama koje su preduzete radi spasavanja stanovništva i odbrane ugroženih mesta od poplava; Polugodišnji izveštaj Narodne banke Srbije o monetarnoj politici; Izveštaj Narodne banke Srbije o monetarnoj politici u 2013. godini; Izveštaj Narodne banke Srbije o stabilnosti finansijskog sistema za 2013. godinu; Izveštaj o poslovanju i rezultatima rada Narodne banke Srbije u 2013. godini; Finansijski izveštaj Narodne banke Srbije za 2013. godinu, sa izveštajem ovlašćenog revizora; Izveštaj o radu Saveta guvernera Narodne banke Srbije za period od 1. jula do 31. decembra 2013. godine i Izveštaj Građanskog nadzornika o izvršenom postupku nadgledanja javne nabavke pružanja zdravstvenih usluga hiperbarične oksigenoterapije usled popunjenosti kapaciteta zdravstvenih ustanova iz Plana mreže zdravstvenih ustanova za 2014. godinu, u otvorenom postupku naručioca RFZZO.

- **Odbor za poljoprivredu, šumarstvo i vodoprivredu** je razmotrio sledeće informacije i izveštaje: Informaciju o situaciji u poljoprivredi i vodoprivredi pogođene elementarnom nepogodom koja je zahvatila Srbiju; Informaciju o nenamenskom trošenju sredstava za podsticaje (subvencije, premije, regresi) u poljoprivrednoj proizvodnji; Izveštaj o merama preduzetim povodom zaključaka Odbora od 20. juna 2014. godine o stanju u stočarstvu, veterini i aktuelnoj situaciji sa izvozom mesa u zemlje Carinskog saveza (Rusija, Belorusija, Kazahstan) i Izveštaj Vlade Republike Srbije o elementarnoj nepogodi - poplavi koja je zadesila Republiku Srbiju i merama koje su preduzete radi spasavanja stanovništva i odbrane ugroženih mesta od poplava.

- **Odbor za prostorno planiranje, saobraćaj, infrastrukturu i telekomunikacije** je razmotrio sledeće izveštaje: Izveštaj o radu Ministarstva građevinarstva, saobraćaja i infrastrukture za period maj - jul 2014. godine; Izveštaj o radu Republičke agencije za elektronske komunikacije za 2013. godinu; Izveštaj o radu i aktivnostima Republičke agencije za poštanske usluge za 2013. godinu i Izveštaj o elementarnoj nepogodi – poplavi koja je zadesila Republiku Srbiju i merama koje su preduzete radi spasavanja stanovništva i odbrane ugroženih mesta od poplava.

- **Odbor za obrazovanje, nauku, tehnološki razvoj i informatičko društvo** je razmotrio sledeće informacije: Informaciju o postupku akreditacije visokoškolskih ustanova, proveri kvaliteta i vrednovanju studijskih programa i informaciju o radu Ministarstva prosvete, nauke i tehnološkog razvoja koju je usmeno izneo ministar Srđan Verbić.

- **Odbor za Kosovo i Metohiju** je u toku izveštajnog perioda razmotrio Izveštaj o radu Kancelarije za Kosovo i Metohiju od januara do juna 2014. godine, koji je podnela Kancelarija za Kosovo i Metohiju.

**- Odbor za kulturu i informisanje** je razmotrio sledeću informaciju i izveštaje: Informaciju o radu Ministarstva kulture i informisanja za period januar - mart 2014. godine; Izveštaj Republičke radiodifuzne agencije za 2013. godinu i Izveštaj o radu Nacionalnog saveta za kulturu, za period jul 2013. – jul 2014. godine.

- **Odbor za rad, boračka i socijalna pitanja** je u toku izveštajnog perioda razmotrio Informaciju o radu Ministarstva za rad, zapošljavanje, boračka i socijalna pitanja, za period od 26. aprila do 26. jula 2014. godine.

- **Odbor za evropske integracije** je razmotrio sledeće izveštaje: Izveštaj o parafiranju Protokola uz Sporazum o stabilizaciji i pridruživanju između Evropskih zajednica i njihovih država članica, sa jedne strane, i Republike Srbije, sa druge strane, povodom pristupanja Republike Hrvatske Evropskoj uniji, radi davanja saglasnosti o njegovoj privremenoj primeni i Izveštaj o aktuelnom stanju u procesu pregovora sa Evropskom unijom.

- **Odbor za kontrolu službi bezbednosti** je u skladu sa članom 230. Poslovnika Narodne skupštine (Postupak kontrole nad radom službi bezbednosti) razmotrio i prihvatio sedam izveštaja: Izveštaj o radu Vojnobezbednosne agencije od 1. oktobra 2013. godine do 1. aprila 2014. godine; Izveštaj o radu Bezbednosno-informativne agencije za period od 1. 10. 2014. godine do 31. 03. 2014. godine; Izveštaj o radu Vojnoobaveštajne agencije za period 31. 03. - 01. 10. 2013. godine; Izveštaj o radu Vojnoobaveštajne agencije za period 01. 10. 2013. - 31. 03. 2014. godine; Izveštaj o radu Bezbednosno-informativne agencije za period od 1. 04. 2014. godine do 31. 09. 2014. godine; Izveštaj o radu Vojnobezbednosne agencije za period od 1. 04. 2014. godine do 30. 09. 2014. godine i Izveštaj o radu Vojnoobaveštajne agencije za period od 1. 04. 2014. godine do 30. 09. 2014. godine. Odbor je takođe, u skladu sa članom 16. stav 2. alineja peta Zakona o osnovama uređenja službi bezbednosti Republike Srbije i članom 66. stav 1. alineja peta Poslovnika Narodne skupštine, razmotrio Izveštaj o nabavkama dobara, usluga i radova u periodu od 01.04.2013. godine do 31.12.2013. godine.

- **Odbor za prava deteta** je razmotrio Redovni godišnji izveštaj Zaštitnika građana za 2013. godinu i Izveštaj o radu Nacionalnog mehanizma za prevenciju torture za 2013. godinu, koje je podneo Zaštitnik građana.

**4.3.** Odbori su davali **mišljenja**, donosili **odluke,** **rešenja i preporuke,** utvrđivali **liste kandidata** i **predloge odluka** u okviru izborne funkcije i to:

- **Odbor za administrativno-budžetska i mandatno-imunitetska pitanja** je,u okviru delokruga rada koji se odnosi na prestanak mandata narodnog poslanika i popunu upražnjenog poslaničkog mesta, razmotrio 23 ostavke podnete na funkciju narodnog poslanika u skladu sa članom 88. stav 1. tačka 2. Zakona o izboru narodnih poslanika i devet Odluka Republičke izborne komisije o dodeli mandata narodnih poslanika radi popune upražnjenih poslaničkih mesta u Narodnoj skupštini o čemu je podneo izveštaje Narodnoj skupštini. Odbor je doneo pet odluka, i to: Odluku o radnom angažovanju konsultanata u poslaničkim grupama u Narodnoj skupštini; Odluku o postupku pribavljanja saglasnosti za zasnivanje radnog odnosa sa novim licima i dodatno radno angažovanje u službama Narodne skupštine i nezavisnih državnih organa i organizacija; Odluku o postupanju sa tajnim podacima; Odluku o uslovima i načinu korišćenja službenih vozila za potrebe Narodne skupštine i Odluku o visini osnovice za obračun i isplatu plata za predsednika Republike, narodne poslanike i imenovana lica u Službi predsednika Republike i Službi Narodne skupštine. Takođe, Odbor je: dao ovlašćenje predsedniku Odbora da donosi nesporna rešenja o ostvarivanju materijalnih prava iz zakona i drugih propisa koja pripadaju narodnim poslanicima i funkcionerima koje bira i imenuje Narodna skupština na osnovu koga je donet veliki broj pojedinačnih akata u vezi sa statusnim i materijalnim pitanjima narodnih poslanika (rešenja o prijemu na stalni rad, o koeficijentu, o prestanku prava na stalni rad, o pravu na razliku između zarade koju u radnom odnosu ostvaruje i poslaničke plate, o pravu na naknadu zbog obavljanja samostalne delatnosti, o pravu na naknadu plate po prestanku poslaničke funkcije, o pravu na naknadu plate po prestanku poslaničke funkcije, rešenja zbog promene obračuna minulog rada); doneo niz rešenja, kao što su: o postavljenju i prestanku rada državnih službenika na položaju; o isplati naknade na ime zakupa stana u Beogradu, kao i više rešenja o platama predsednika i članova Saveta Državne revizorske institucije, Poverenika za informacije od javnog značaja i zaštitu podataka o ličnosti i njegovih zamenika, Zaštitnika građana i njegovih zamenika, Poverenika za zaštitu ravnopravnosti, predsednika i članova Fiskalnog saveta Srbije, predsednika i članova Republičke komisije za zaštitu prava u postupcima javnih nabavki i rešenja zbog promena obračuna minulog rada za ova lica. U okviru delokruga rada koji se odnosi na davanje mišljenja za obavljanje druge javne funkcije narodnih poslanika i funkcionera koje bira Narodna skupština, Odbor je doneo 21 pozitivno mišljenje za obavljanje druge javne funkcije uz funkciju koju vrše, iz člana 28. stav 4. Zakona o Agenciji za borbu protiv korupcije i šest pozitivnih mišljenja za obavljanje drugog posla ili delatnosti uz funkciju koju vrši, iz člana 30. Zakona o Agenciji za borbu protiv korupcije. U okviru delokruga rada koji se odnosi na donošenje opštih i pojedinačnih akata kojima se uređuju pitanja statusnog i materijalnog položaja narodnih poslanika i funkcionera koje bira Narodna skupština, Odbor je doneo i pet odluka o novčanim kaznama za izrečene mere narodnim poslanicima zbog povrede reda na sednicama Narodne skupštine u 2014. godini. U skladu sa ovlašćenjima iz člana 6. stav 3. Zakona o izmenama i dopunama budžetskom sistemu i Poslovnika Narodne skupštine, Odbor je doneo pet odluka, odnosno sedam zaključaka o davanju saglasnosti za zasnivanje radnog odnosa sa novim licima, odnosno angažovanje lica po ugovoru o delu, po ugovoru o privremenim i povremenim poslovima, preko omladinske i studentske zadruge, kao i angažovanje lica po drugim osnovama. U skladu sa ovlašćenjem iz člana 34. stav 2. Zakona o slobodnom pristupu informacijama od javnog značaja i zaštitu podataka o ličnosti i Poslovnika, Odbor je dao saglasnost na Pravilnik o unutrašnjem uređenju i sistematizaciji radnih mesta u Službi Poverenika za informacije od javnog značaja i zaštitu podataka o ličnosti. Takođe, Odbor je utvrdio Predlog odluke o davanju saglasnosti na Pravilnik o unutrašnjem uređenju i sistematizaciji radnih mesta u Stručnoj službi Zaštitnika građana, i dostavio ga Narodnoj skupštini u skladu sa članom 38. stav 3. Zakona o Zaštitniku građana. Odborje utvrdio dva predloga izmena (rebalans) Skupštinskog budžeta za 2014. godinu koji su postali sastavni delovi Zakona o izmenama i dopunama Zakona o budžetu Republike Srbije za 2014. godinu i Skupštinski budžet za 2015. godinu koji je postao sastavni deo Zakona o budžetu Republike Srbije za 2015. godinu.

- **Odbor za pravosuđe, državnu upravu i lokalnu samoupravu** je, u okviruizborne funkcije Narodne skupštine, razmotrio 14 predloga odluka koje su podneli Visoki savet sudstva, Državno veće tužilaca i Vlada, kao ovlašćeni predlagači kandidata za izbor nosilaca pravosudnih funkcija: Predlog odluke o izboru predsednika Apelacionog suda u Novom Sadu, koji je podneo Visoki savet sudstva; Predlog odluke o izboru predsednika viših sudova, koji je podneo Visoki savet sudstva; Predlog odluke o izboru predsednika privrednih sudova, koji je podneo Visoki savet sudstva; Predlog odluke o izboru predsednika osnovnih sudova, koji je podneo Visoki savet sudstva; Predlog odluke o izboru predsednika prekršajnih sudova, koji je podneo Visoki savet sudstva; Predlog odluke o izboru sudija koji se prvi put biraju na sudijsku funkciju, koji je podneo Visoki savet sudstva; Predlog odluke o izboru sudije koji se prvi put bira na sudijsku funkciju, koji je podneo Visoki savet sudstva; Predlog odluke o izboru sudija koji se prvi put bira na sudijsku funkciju, koju je podneo Visoki savet sudstva; Predlog odluke o izboru javnih tužilaca za apelaciona javna tužilaštva, koji je podnela Vlada; Predloga odluke o izboru predsednika sudova, koji je podneo Visoki savet sudstva; Predlog odluke o izboru sudija koji se prvi put biraju na sudijsku funkciju, koji je podneo Visoki savet sudstva; Predlog odluke o izboru sudija koji se prvi put biraju na sudijsku funkciju, koji je podneo Visoki savet sudstva; Predlog odluke o izboru sudija koji se prvi put biraju na sudijsku funkciju, koji je podneo Visoki savet sudstva; Predlog odluke o izboru sudija koji se prvi put biraju na sudijsku funkciju, koji je podneo Visoki savet sudstva.

- **Odbor za privredu, regionalni razvoj, trgovinu, turizam i energetiku** je na osnovu javnog Konkursa za izbor predsednika i članova Saveta Komisije za zaštitu konkurencije, koji je oglasio predsednik Narodne skupštine 29. novembra 2013. godine, sproveo postupak izbora kandidata za predsednika i članove Saveta Komisije za zaštitu konkurencije. Odbor je, saglasno čl. 23. i 24. Zakona o zaštiti konkurencije, utvrdio i dostavio Narodnoj skupštini Listu kandidata za predsednika Komisije i Listu kandidata za članove Saveta Komisije za zaštitu konkurencije.

- **Odbor za obrazovanje, nauku, tehnološki razvoj i informatičko društvo** je utvrdio i podneo Narodnoj skupštini Predlog odluke o razrešenju člana Nacionalnog prosvetnog saveta i Listu kandidata za izbor jednog člana Nacionalnog prosvetnog saveta.

**- Odbor za dijasporu i Srbe u regionu** je, na sednici održanoj 19. maja 2014. godine, kojoj su prisustvovali generalni sekretar Ministarstva spoljnih poslova i šef Kriznog štaba Ministarstva spoljnih poslova, razmotrio organizovanje pomoći dijaspore ugroženim područjima od poplave u Srbiji i tom prilikom usvojio sedam zaključaka koji su dostavljeni Narodnoj skupštini.

- **Odbor za ljudska i manjinska prava i ravnopravnost polova** je u toku izveštajnog perioda dao dva mišljenja o amandmanima podnetim na Predlog zaključka Odbora povodom razmatranja Redovnog godišnjeg izveštaja Zaštitnika građana za 2013. godinu i Predlog zaključka Odbora povodom razmatranja Redovnog godišnjeg izveštaja Poverenika za zaštitu ravnopravnosti za 2013. godinu.

- **Odbor** **za finansije, republički budžet i kontrolu trošenja javnih sredstava** je utvrdio i podneo Narodnoj skupštini Predlog odluke o izboru člana Saveta guvernera Narodne banke Srbije. Odbor je doneo četiri odluke i to: Odluku o davanju saglasnosti na Predlog odluke o Finansijskom planu Državne revizorske institucije za 2014. godinu, sa projekcijama za 2015. i 2016. godinu; Odluku o davanju saglasnosti na Predlog finansijskog plana Fiskalnog saveta za 2014. godinu, sa projekcijama za 2015. i 2016. godinu; Odluku o prestanku funkcije člana Saveta guvernera Narodne banke Srbije i Odluku o davanju saglasnosti na Pravilnik o unutrašnjem uređenju i sistematizaciji radnih mesta u stručnim službama Fiskalnog saveta.

- **Odbor za zdravlje i porodicu** je u okviru izborne funkcije, a na osnovu Odluke o obrazovanju Komisije za kontrolu izvršenja krivičnih sankcija predložio kandidata, iz reda članova Odbora, za člana Komisije za kontrolu izvršenja krivičnih sankcija i predlog dostavio nadležnom odboru. Takođe, Odbor je Odlukom, saglasno članu 2. Memoranduma o saradnji između Ministarstva zdravlja, Odbora za zdravlje i porodicu i drugix državnih organa, odredio dr Branislava Blažića, za svog predstavnika, koji će učestvovati na redovnim sastancima radi ostvarenja strateškog cilja „Uspostavljeni efikasni mehanizmi za integritet, odgovornost i transparentnost u donošenju i sprovođenju odluka“.

**V**

**5.1.** Odborima je u periodu 16. april – 31. decembar 2014.godine dostavljeno ukupno **439 predstavki, predloga i drugih pismena** koje su podneli pojedinci, organizacije i udruženja građana, a koje su nadležni odbori razmatrali ili su ih sekretari tih odbora, u dogovoru sa predsednicima odbora, upućivali nadležnim organima na rešavanje, i to:

- Odbor za pravosuđe, državnu upravu i lokalnu samoupravu 213

- Odbor za zdravlje i porodicu 100

- Odbor za rad, socijalna pitanja, društvenu uključenost

i smanjenje siromaštva 69

- Odbor za ljudska i manjinska prava i ravnopravnost polova 47

- Odbor za obrazovanje, nauku, tehnološki razvoj i

informatičko društvo 40

- Odbor za prostorno planiranje, saobraćaj,

infrastrukturu i telekomunikacije 34

- Odbor za finansije, republički budžet i

kontrolu trošenja javnih sredstava 33

- Odbor za ustavna pitanja i zakonodavstvo 30

- Odbor za privredu, regionalni razvoj, trgovinu,

turizam i energetiku 27

- Odbor za Kosovo i Metohiju 23

- Odbor za prava deteta 14

- Odbor za kontrolu službi bezbednosti 8

- Odbor za dijasporu i Srbe u regionu 5

- Odbor za kulturu i informisanje 4

- Odbor za evropske integracije 3

- Odbor za zaštitu životne sredine 2

**5.2. Razmatranje inicijativa, predloga, predstavki i aktuelnih pitanja**

**- Odbor za odbranu i unutrašnje poslove** je neposredno ili preko Kabineta predsednika Narodne skupštine, primio 23 predmeta sa predstavkama, inicijativama, odnosno predlozima građana ili udruženja. U skladu sa uputstvom predsednice Odbora, pet predstavki je upućeno Ministarstvu unutrašnjih poslova, radi dobijanja mišljenja i dodatnih informacija, odnosno na dalju nadležnost.

- **Odbor za pravosuđe, državnu upravu i lokalnu samoupravu** je primio u ovom periodu 213 predstavki. Predsednik Odbora je obrazovao Radnu grupu za predstavke, u skladu sa članom 44. stav 6. Poslovnika Narodne skupštine, sa zadatkom da razmatra predstavke koje se upućuju Odboru i predloži način na koji će se svaka predstavka obraditi.

- **Odbor za ljudska i manjinska prava i ravnopravnost polova** je primio 47 inicijativa, peticija predstavki i predloga, od čega je razmotreno 35, a 12 je u fazi razmatranja.

- **Odbor za dijasporu i Srbe u regionu** je primio pet podnesaka, u formi inicijativa, peticija, predstavki i predloga. Svim strankama koje su se Odboru obratile upućen je odgovor.

- **Odboru za privredu, regionalni razvoj, trgovinu, turizam i energetiku** je u navedenom periodu upućeno 27 predstavki, koje se u najvećem broju slučajeva odnose na sporne privatizacije gde su, pre svega, u toku stečajni postupci i sudski procesi. Na sednici Odbora je dogovoreno da se predstavke, predlozi i inicijative upućeni Odboru ne razmatraju pojedinačno na sednicama Odbora. Članovi Odbora su upoznati sa dobijenim predstavkama, ali ih nisu razmatrali pojedinačno, već problemski prilikom razmatranja izveštaja o radu ministarstava i mesečnih izveštaja Ministarstva privrede o radu Agencije za privatizaciju. Većina predstavki je istovremeno upućena i drugim subjektima, kao što su Vlada, ministarstva i drugi.

- **Odboru za finansije, republički budžet i kontrolu trošenja javnih sredstava** je upućeno ukupno 33 predstavke, peticije i predloga. Sve predstavke, peticije i predlozi dostavljeni su članovima Odbora, radi upoznavanja i razmatranja. Odboru su dostavljene i tri inicijative i to: Inicijativa za izmenu Zakona o raspravljanju imovinskih odnosa nastalih samovlasnim zauzećem zemljišta u društvenoj svojini; Inicijativa za razrešenje Saše Varinca, predsednika Republičke komisije za zaštitu prava u postupcima javnih nabavki; Inicijativa za pokretanje postupka za autentično tumačenje odredbe člana 151. stav 1. tačka 6) Zakona o javnim nabavkama. Inicijative su dostavljene članovima Odbora, radi upoznavanja.

- **Odboru za prostorno planiranje, saobraćaj, infrastrukturu i telekomunikacije** jepodneto ukupno 37 različitih podnesaka, a Odbor je razmotrio i odgovorio na 34 podneska. Od ukupnog broja podnesaka Odboru je upućeno četiri inicijative, i to: Inicijativa za izuzimanje kablovske kanalizacije iz nadležnosti Telekoma Srbije a.d. i stavljanje u nadležnost Vlade Republike Srbije; Inicijativa za promenu zakona kako bi za investicione radove trebalo 50% potpisa stanara; Ponovljena inicijativa za izmene i dopune Zakona o održavanju stambenih zgrada i Inicijativa za preparcelaciju privatnih poseda u javna dobra na svim mestima gde se nalaze ulice.

- **Odboru za obrazovanje, nauku, tehnološki razvoj i informatičko društvo** je podneto 23 predstavke i predloga. Svim strankama koje su se Odboru obratile upućen je odgovor od strane službe Odbora.

- **Odbor za Kosovo i Metohiju** je u toku 2014. godine primio ukupno 23 predstavke građana. Odbor nije razmatrao primljene predstavke građana već je stručnu obradu kao i odgovore na predstavke pripremila služba Odbora. Od ukupnog broja primljenih predstavki: 15 je prosleđeno na dalju nadležnost Kancelariji za Kosovo i Metohiju; na četiri predstavke je direktno odgovoreno podnosiocu; na jednu nije bilo moguće odgovoriti zbog nedostatka osnovnih podataka o pošiljaocu i nepostojanja konkretnog zahteva; jedna predstavka nije uzeta u razmatranje zbog uvredljive sadržine; jedna predstavka je upućena telefonskim putem na koju je usmeno odgovoreno i jedna predstavka je upućena lično na predsednika Odbora za Kosovo i Metohiju.

- **Odbor za rad, boračka i socijalna pitanja** je obrazovao Radnu grupu za predstavke, koja je održala četiri sednice. Na osnovu mišljenja i preporuka Radne grupe, Odbor je na dve sednice razmotrio ukupno 69 predstavki građana.

- **Odbor za zdravlje i porodicu** je obrazovao Radnu grupu za razmatranje predstavki iz delokruga rada Odbora. Radna grupa je na sastancima razmatrala predstavke i pripremala predloge za njihovo rešavanje o čemu je podnosila izveštaj na sednici Odbora. Odbor je razmotrio 100 predstavki. U toku 2014. godine Odbor je održao i tri tematske (informativne) sednice na kojima je informisan o sledećem: Razmatranje epidemiološke situacije u područjima pogođenim poplavama u Republici Srbiji; Informacija o štrajku zaposlenih u zdravstvu i Informisanje o studijskoj poseti delegacije Odbora Finskoj.

- **Odbor za zaštitu životne sredine** je obrazovao Radnu grupu za razmatranje predstavki iz delokruga rada Odbora, koja se jednom sastala. Odbor je razmatrao dve predstavke i postupio prema predlogu Radne grupe. Podnosioci predstavki su pisanim putem obavešteni o načinu na koji je Odbor postupio po njihovim predstavkama. Četiri predstavke iz 2014. godine su u fazi razmatranja. U istom periodu bilo je više obraćanja građana preko kontakt forme na sajtu Narodne skupštine ili direktno na mejl sekretara Odbora, na koje su građani dobili odgovore putem mejla.

- **Odbor za evropske integracije** je primio tri predstavke građana, od kojih su dve razmotrene, a treća iz decembra 2014. godine je u fazi razmatranja.

- **Odbor za kontrolu službi bezbednosti** je primio 11 predstavki građana. Na devetoj sednici Odbora, održanoj 24. novembra 2014. godine, razmotrio je osam predstavki građana upućenih Odboru, od kojih jedna nije uzeta u razmatranje, jer je nejasna i nerazumljiva; tri predstavke prosleđene su Odboru za odbranu i unutrašnje poslove na dalje postupanje; povodom tri predstavke, koje su u istovetnom sadržaju slate Odboru i u prethodnom sazivu, podnosiocima je prosleđen odgovor iste sadržine. Jedna predstavka je prosleđena Ministarstvu unutrašnjih poslova i Bezbednosno-informativnoj agenciji na odgovor, a Odbor će je razmotriti po dobijanju odgovora iz MUP-a i BIA. Tri predstavke koje su upućene Odboru biće razmotrene u skladu sa Uputstvom za postupanje sa inicijativama, peticijama, predstavkama i predlozima upućenim Narodnoj skupštini.

**- Odboru za prava deteta** je podneto 15 predstavki od čega je 14 razmotreno (dati su odgovori strankama). Povodom osam predstavki Odbor je dobio odgovor nadležnih organa, institucija i ustanova o preduzetim aktivnostima u vezi sa predstavkama.

**VI**

U toku izveštajnog perioda održano je ukupno **10 javnih slušanja**.Pojedini odbori su, na osnovu čl. 83. i 84. Poslovnika Narodne skupštine, organizovali **javna slušanja** na teme iz delokruga svog rada, i to:

- **Odbor za kulturu i informisanje** je organizovao dva javna slušanja: Prvo javno slušanje, na temu„Autorsko pravo i kolektivno ostvarivanje autorskog i srodnih prava dramskih, filmskih i televizijskih umetnika i interpretatora“, održano 14. jula 2014. godine i Drugo javno slušanje na temu „Nacrt zakona o izmenama i dopunama Zakona o kulturi“, održano 29. decembra 2014. godine.

- **Odbor za obrazovanje, nauku, tehnološki razvoj i informatičko društvo** je organizovao javno slušanje na temu „Rasprava o Nacrtu zakona o izmenama i dopunama Zakona o visokom obrazovanju“, održano 25. jula 2014. godine.

- **Odbor za zaštitu životne sredine** je organizovao četiri javna slušanja: Prvo javno slušanje, na temu „Metodologija procene stanja životne sredine i otklanjanja privremene i trajne štete u životnoj sredini prouzrokovane poplavama u Republici Srbiji“, održano 5. juna 2014. godine; Drugo javno slušanje na temu „Upravljanje komunalnim otpadom u Republici Srbiji“, održano 7. novembra 2014. godine; Treće javno slušanje na temu „Upravljanje industrijskim otpadom i tretman opasnog otpada u Republici Srbiji“, održano 1. decembra 2014. godine; Četvrto javno slušanje na temu „Deponije u Republici Srbiji ", održano 16. decembra 2014. godine.

- **Odbor za evropske integracije** je organizovao dva javna slušanja: Prvo javno slušanje na temu „Dostupnost i načini korišćenja sredstava iz IPARD fonda“, održano 5. decembra 2014. godine i Drugo javno slušanje na temu „Upravljanje sredstvima iz IPA 2 fondova“, održano 23. decembra 2014. godine.

**- Odbor za prava deteta** je organizovao javno slušanje na temu „25 godina od usvajanja Konvencije Ujedinjenih Nacija – rešavanje problema dece čiji se život i rad odvija na ulici“, održano 20. novembra 2014. godine.

Zaposleni u Sektoru za zakonodavstvo primaju tri puta nedeljno građane (ponedeljkom, sredom i petkom), obavljaju razgovore sa njima i savetuju na koji način mogu da ostvare pojedina prava. Takođe, tih dana neposredno od građana primaju pisane predstavke koje se usmeravaju nadležnim odborima Narodne skupštine.

**VII**

Odbori Narodne skupštine imali su veći broj **međunarodnih aktivnosti** koje se odnose na učešće predsednika i članova odbora na međunarodnim konferencijama i sastancima sa predstavnicima parlamenata drugih država i međunarodnih organizacija. Takođe, članovi Odbori su imaliveliki broj sastanaka sa predstavnicima **međunarodnih organizacija, organizacija civilnog sektora**, kao i niz **drugih aktivnosti i** i to:

**- Odbor za ustavna pitanja i zakonodavstvo** je uokviru saradnje Odbora i Kancelarije za demokratske institucije i ljudska prava iz Varšave (ODIHR/OEBS), uz podršku Misije OEBS-a u Srbiji, održao 26. i 27. novembra 2014. godine, Šestu radionicu na kojoj su učestvovali predstavnici svih učesnika u zakonodavnom postupku, kao i institucija koje sprovode, ili prate sprovođenje propisa. Učesnici su bili iz reda narodnih poslanika i zaposlenih u Službi Narodne skupštine, generalnog sekretarijata Vlade, Skupštine AP Vojvodine, Narodne banke Srbije, Republičkog javnog tužilaštva, nezavisnih državnih organa, civilnog sektora, međunarodnih organizacija uključenih u projekte Narodne skupštine, stručne i akademske zajednice. Na Šestoj radionici su razmotrene sledeće teme: „Praćenje primene i procena zakona (ex post analiza)“, „Konsolidacija i harmonizacija zakonodavstva“ i „Učešće javnosti u zakonodavnom postupku“. Odbor se na 63. sednici održanoj 18. decembra 2014. godine upoznao sa rezultatima dosadašnje saradnje sa ODIHR-om, i posebno sa rezultatima Šeste radionice. Odbor je razmotrio naredne korake u saradnji sa ODIHR-om, naročito na izradi Mape puta za regulatornu reformu u Republici Srbiji, sa preporukama za unapređenje zakonodavnog postupka i kvaliteta izrade propisa. Saradnja Odbora sa Nemačkim društvom za međunarodnu saradnju (GIZ) u okviru projekta „Podrška u sprovođenju pravne reforme u Srbiji“ nastavljena je u 2014. godini. Predsednik Odbora dr Aleksandar Martinović održao je 9. oktobra 2014. godine sastanak sa dr Majk Falkeom, liderom GIZ-ovog Projekta za pravnu reformu. Dogovoren je nastavak saradnje, koja bi se sastojala u mogućnosti pružanja ekspertske podrške Odboru, u oblasti uporednopravnih rešenja, kao i sprovođenju Rezolucije o zakonodavnoj politici. Zamenik predsednika Odbora prof. dr Janko Veselinović sa predstavnicima Službe Narodne skupštine, učestvovao je na Šestoj regionalnoj konferenciji na temu: „Uloga i odgovornost zakonodavnih službi u radu parlamenata“, u periodu od 5. do 7. novembra 2014. godine, u Časti Papirničkoj, Slovačka Republika. Konferenciju je organizovala Narodna Rada Slovačke Republike, uz podršku Nacionalnog demokratskog instituta (NDI). U radu Konferencije učestvovali su predsednici i članovi zakonodavnih i ustavnih odbora zemalja Zapadnog Balkana, sekretari tih odbora, kao i pravni stručnjaci parlamenata zemalja Zapadnog Balkana, Češke, Slovačke i Poljske.

- **Odbor za odbranu i unutrašnje poslove**,odnosnočlanovi Odbora održali su veći broj sastanaka sa predstavnicima međunarodnih i domaćih organizacija i udruženja, među kojima su: član Odbora Vanja Vukić je ispred Odbora bio domaćin visokoj delegaciji Ministarstva unutrašnjih poslova Italije koja je 18. juna 2014. godine posetila Narodnu skupštinu, u sklopu studijske posete Ministarstvu unutrašnjih poslova Republike Srbije; delegacija Odbora, koju je predvodio zamenik predsednika Odbora Bojan Kostreš, susrela se 23. juna 2014. godine sa delegacijom Potkomiteta za transatlantsku odbrambenu i bezbednosnu saradnju Parlamentarne skupštine NATO (sastanku su prisustvovali i članovi Odbora Vladimir Đukanović, Miloš Tošanić, Borisav Kovačević, Marko Đurišić, Miroslav Markićević, Žika Gojković i Zoran Babić, kao i Dubravka Filipovski, zamenik člana Odbora); članovi Odbora su 8. jula 2014. godine održali sastanak sa predstavnicima Granskog sindikata uprave, pravosuđa, odbrane i policije „Nezavisnost“, na njihovu inicijativu, radi upoznavanja sa primedbama tog sindikata na nacrte zakona o izmenama i dopunama Zakona o odbrani i Zakona o Vojsci Srbije (sastanku su prisustvovali Marija Obradović, predsednik Odbora, članovi Odbora Momir Stojanović, Miloš Tošanić, Dragan Šutanovac, Borisav Kovačević i Marko Đurišić, kao i Dubravka Filipovski, zamenik člana Odbora); delegacija Odbora koju je predvodio član Odbora Marko Đurišić, susrela se 26. septembra 2014. godine sa delegacijom parlamenta Danske (sastanku su prisustvovali i članovi Odbora Borisav Kovačević i Nenad Nikolić, zamenik člana Stefana Miladinović, kao i Dragan Šormaz, šef delegacije Narodne skupštine u Parlamentarnoj skupštini NATO); članovi Odbora Miloš Tošanić i Vladimir Đukanović i zamenik člana Dragan Nikolić učestvovali su 18. novembra 2014. godine na zajedničkom sastanku predstavnika Odbora za odbranu i unutrašnje poslove, Odbora za spoljne poslove i Poslaničke grupe prijateljstva sa Alžirom sa parlamentarnom delegacijom Narodne demokratske Republike Alžir; u skladu sa zaključkom Odbora sa četvrte sednice, zamenik člana Odbora Dubravka Filipovski učestvovala je na Godišnjem sastanku parlamentarnih odbora za odbranu i bezbednost parlamenta – Parlamentarni nadzor, koji je, u periodu od 4. do 6. juna, održan u Centru za bezbednosnu saradnju (RACVIAC) u Rakitju kod Zagreba (Hrvatska); u skladu sa zaključkom Odbora sa 12. sednice, zamenik člana Odbora Dubravka Filipovski učestvovala je na Seminaru „Konsenzus u odlučivanju: Strategija ili nužnost?“, koji je, u periodu od 23. do 25. septembra 2014. godine, održan u Centru za bezbednosnu saradnju (RACVIAC).

**- Odbor za pravosuđe, državnu upravu i lokalnu samoupravu**,odnosno članovi Odbora održali su veći broj sastanaka među kojima su: predsednik Odbora Petar Petrović sastao se 22. januara 2014. godine sa delegacijom SIGMA, u Kancelariji za evropske integracije, na temu reforme državne uprave; predsednik Odbora sastao se 4. marta 2014. godine, u Narodnoj skupštini, sa Elen Keli i Marinom Matić, konsultantantima Svetske banke na projektu funkcionalne analize pravosuđa, koju, na zahtev Ministarstva pravde i državne uprave, priprema grupa eksperata Svetske banke. Okosnicu analize čini procena efikasnosti i kvaliteta rada sudova i javnih tužilaštava, posebno sa aspekta građana i ostvarivanja njihovih prava pred pravosudnim organima, kao i doprinos advokature i privatnih izvršitelja u tom smislu. Ova analiza predstavljaće jedan od neznačajnijih elemenata u otvaranju poglavlja 23 u procesu pregovora sa Evropskom unijom. Predsednik Odbora sastao se 16. jula 2014. godine, u okviru Twinning projekta „Jačanje kapaciteta Narodne skupštine Republike Srbije u procesu evropskih integracija”, sa dr Dionizijom Teodorom Avgerinopulu, poslanicom Parlamenta Grčke. Tema sastanka bio je proces pregovaranja, posebno poglavlje o pravosuđu, i odnos parlamenta i nezavisnih državnih organa. Predsednik Odbora je učestvovao u razgovorima sa delegacijom Sekretarijata Saveta Evrope, koja je boravila u Beogradu od 15. do 18. septembra 2014. godine u cilju pripreme redovnog izveštaja o saradnji i ispunjavanju statutarnih obaveza Republike Srbije, koji se zasniva na informacijama dobijenim tokom posete i nalazima različitih monitoring tela Saveta Evrope, a zatim se prosleđuje Komitetu ministara SE na razmatranje i usvajanje. Jedna od tema sastanka bila je nastavak reforme pravosudnog sistema u smislu transparentnosti rada, nezavisnosti i efikasnosti i napredak u borbi protiv korupcije. U okviru Twinning projekta „Jačanje kapaciteta Narodne skupštine Republike Srbije u procesu evropskih integracija” organizovana je 18. septembra 2014. godine u Domu Narodne skupštine zajednička radionica u kojoj su učestvovali grčki eksperti i članovi Odbora za pravosuđe, državnu upravu i lokalnu samoupravu, predstavnici Visokog saveta sudstva, Državnog veća tužilaca i društva sudija.

Pojedini članovi Odbora su, 27. novembra 2014. godine, učestvovali u razgovorima sa delegacijom Grupe zemalja protiv korupcije (GRECO), u okviru Četvrte evaluacione runde posvećene prevenciji korupcije u odnosu na članove parlamenta, sudije i tužioce. Imajući u vidu cilj posete, učesnici sastanka su razgovarali o zakonodavnom postupku kao mogućem izvoru korupcije, odnosu izvršne prema zakonodavnoj vlasti, o spornim privatizacijama, o položaju i karakteru Agencije za borbu protiv korupcije, o ulozi Agencije u upoznavanju narodnih poslanika sa obavezama koje imaju prema zakonu kojim se uređuju principi i pravila ponašanja, sukob interesa, zabrane ili ograničenja određenih aktivnosti, o tome da li postoji potreba da se obrazuju i druga antikorupcijska tela u Narodnoj skupštini, kao i o etičkom kodeksu narodnih poslanika, koji je u pripremi, i eventualnom riziku da principi i pravila koji se predlažu ne postanu instrument političke volje. Predsednik i članovi Odbora učestvovali su 19. decembra 2014. godine u zajedničkim razgovorima članova Poslaničke grupe prijateljstva sa SAD, Odbora za pravosuđe, državnu upravu i lokalnu samoupravu, Odbora za kontrolu službi bezbednosti, kao i članovima Ekonomskog kokusa Narodne skupštine sa delegacijom Predstavničkog doma SAD.

- **Odbor za ljudska i manjinska prava i ravnopravnost polova**, odnosno predsednik i članovi Odbora održali su veći broj sastanaka sa predstavnicima međunarodnih i domaćih organizacija i udruženja, među kojima su: Odbor je organizovao posetu Beogradskoj sigurnoj kući, 1. avgusta 2014. godine, u cilju obeležavanja stupanja na snagu Konvencije Saveta Evrope o sprečavanju i borbi protiv nasilja nad ženama i nasilja u porodici, radi upoznavanja sa radom ove sigurne kuće i diskusije o praksi koja postoji u Srbiji u pogledu dostupnosti specijalističkih usluga koje zahteva Konvencija, a posebno broju i dostupnosti sigurnih kuća; u saradnji sa Misijom OEBS u Srbiji, 25. i 26. septembra 2014. godine u Vrdniku, organizovana je dvodnevna radionica za članove Odbora na temu „Uloga i aktivnosti Odbora za ljudska i manjinska prava i ravnopravnost polova Narodne skupštine“; Odbor je u saradnji sa Misijom OEBS-a u Srbiji i JUKOM-om, 19. novembra 2014. godine u Čačku održao sastanak sa predstavnicima Centra za socijalni rad i drugim institucijama sa lokalnog nivoa, radi upoznavanja sa njihovim aktivnostima u primeni protokola o postupanju u slučajevima nasilja nad ženama u porodici i u partnerskim odnosima; Odbor je u saradnji sa Misijom OEBS-a u Srbiji 24. novembra 2014. godine u hotelu Moskva organizovao trening o saradnji Odbora sa medijima; radni sastanak Odbora sa predstavnicima novinarskih udruženja i novinarima štampanih i elektronskih medija održan je 11. decembra 2014. godine, u Domu Narodne skupštine, na temu: „Saradnja medija i Odbora u cilju podizanja svesti o zaštiti ljudskih prava“; sastanak sa Evropskim pokretom u Srbiji sa poslanicima četiri odbora, uključujući i Odbor za ljudska i manjinska prava i ravnopravnost polova, na kome su predstavnici te organizacije prezentovali svoje analize o potrebi promene Ustava Republike Srbije održan je 16. decembra 2014. godine u Domu Narodne skupštine; sastanak Odbora sa delegacijom Radne grupe Ujedinjenih nacija za prisilne nestanke, održan je 20. juna 2014. godine u Domu Narodne skupštine; Regionalna konferencija posvećena eliminaciji i borbi protiv porodičnog nasilja i svih oblika nasilja nad ženama i devojčicama, u organizaciji kancelarije UNDP i UN Women održana je 30. septembra i 1. oktobra 2014. godine u Skoplju (Konferenciji je prisustvovala Stefana Miladinović, član Odbora); sastanak predsednika odbora za osnovna prava koji je oranizovan u okviru predsedavanja Italije Evropskom unijom, radi razmatranja pitanja migracija, azila i osnovnih ljudskih prava, održan je 13-14. oktobra 2014. godine u Rimu, kome je prisustvovao predsednik Odbora Meho Omerović (poziv je upućen od strane predsednika nadležnih odbora Senata i Predstavničkog doma Italije); seminar o ulozi nacionalnih parlamenata u implementaciji odluka Evropskog suda za ljudska prava, u organizaciji Parlamentarne skupštine Saveta Evrope, a na poziv Parlamenta Španije održan je 31. oktobra 2014. godine u Madridu (seminaru je prisustvovala Ljiljana Malušić, zamenik predsednika Odbora); studijska poseta radi upoznavanja mađarskog sistema utvrđivanja statusa apatrida, u organizaciji Visokog komesarijata za izbeglice Ujedinjenih nacija organizovana je 3 - 6. novembra 2014. godine u Budimpešti (u studijskoj poseti je učestvovao predsednik Odbora Meho Omerović); Konferencija „Osnovna prava, nediskriminacija i zaštita ranjivih grupa, uključujući LGBT“, u organizaciji Evropskog parlamenta, u okviru Programa podrške parlamentima Zapadnog Balkana i Turske održana je 20. i 21. novembra 2014. godine u Tirani (Konferenciji su prisustvovali članovi Odbora Vladica Dimitrov i Ljiljana Nestorović); Interparlamentarna konferencija „Građansko zastupanje i političko učešće nacionalnih i etničkih manjina“, koju su organizovali Odbor za ljudska i manjinska prava i ravnopravnost polova i Odbor za evropske integracije Narodne skupštine, u saradnji sa Evropskim parlamentom održana je 20. i 21. novembra 2014. godine u Domu Narodne skuštine (Konferencija je održana u okviru Programa podrške parlamentima Zapadnog Balkana i Turske).

- **Odbor za dijasporu i Srbe u regionu**, odnosno predsednik i članovi Odbora održali su veći broj sastanaka, među kojima su: predsednik Odbora prof. dr Janko Veselinović i član Odbora Aleksandar Čotrić sastali su se sa Srđanom Mijalkovićem, predsednikom SKD „Prosvjeta“ iz Beča, 20. maja 2014. godine u Domu Narodne skupštine; predsednik Odbora prof. dr Janko Veselinović i član Odbora Aleksandar Čotrić sastali su se sa Nikolom Todorovićem, članom Skupštine dijaspore iz Slovenije i Milenom Anđelić Đukić, prof. Ljubljanskog univerziteta, u Domu Narodne skupštine, koji su u ime Saveza srpskih društava Slovenije dopremili kamion prikupljene pomoći ugroženim područjima od poplava u Srbiji, 4. juna 2014. godine; sastanak predsednika Odbora dr Janka Veselinovića i Miodraga Linte, zamenika predsednika Odbora sa Andreom Rigonijem, izvestiocem PS Saveta Evrope i dr Olgom Kostenko, sekretarom Odbora za migracije, izbeglice i raseljena lica Parlamentarne skupštine Saveta Evrope, održan 17. jula 2014. godine (sastanak je održan u Domu Narodne skupštine, razgovaralo se o pitanjima načina organizovanja dijaspore i saradnje sa državnim organima, političkom učešću dijaspore u demokratskim procesima u Srbiji, podršci državnih organa radu srpskih udruženja u inostranstvu, kao i učešću dijaspore u izbornim procesima u Srbiji, a u cilju sačinjavanja Izveštaja o pitanjima dijaspore, ljudskih prava, prava nacionalnih manjina, koji treba da bude predstavljen u Parlamentarnoj skupštini Saveta Evrope).

- **Odbor za privredu, regionalni razvoj, trgovinu, turizam i energetiku**, odnosno predsednica i članovi Odbora su imali niz sastanaka i obavili više razgovora, među kojima su: delegacija Odbora sastala se sa članovima Odbora za ekonomiju, finansije i budžet Skupštine Crne Gore, u Podgorici, u Skupštini Crne Gore, 12. decembra 2014. godine, na poziv mr Aleksandra Damjanovića, predsednika Odbora za ekonomiju, finansije i budžet Skupštine Crne Gore (sastanak je održan u saradnji sa Vestminsterskom fondacijom za demokratiju, u okviru Regionalne parlamentarne mreže odbora za ekonomiju, finansije i evropske integracije zemalja Zapadnog Balkana, u delegaciji su učestvovali predsednica Odbora dr Aleksandra Tomić i članovi Odbora Jelena Mijatović, Zoran Pralica, Dragoljub Zindović i Saša Maksimović); delegacija Odbora učestvovala je na Četrnaestom Interparlamentarnom sastanku o obnovljivim izvorima energije i energetskoj efikasnosti (IPM14), u Lisabonu, Portugal, 10. i 11. oktobra 2014. godine, na poziv EUFORES - European Forum on Renewable Energies, European Parliamentarians for a Sustainable Energy Future (u delegaciji su učestvovali dr Aleksandra Tomić i prof. dr Vladimir Marinković); prezentacija Godišnjeg izveštaja Sekretarijata Energetske zajednice o napretku Srbije u 2013.-2014. godini, u organizaciji Odbora, u Narodnoj skupštini, 30. septembra 2014. godine; delegacija Odbora učestvovala je na Evropskoj međuparlamentarnoj konferenciji „Izazovi održivog turizma: promovisanje kulturnog nasleđa i zašita životne sredine“, u Hrvatskoj, od 10. do 13. septembra 2014. godine, na poziv Leko Josipa, predsednika Sabora Republike Hrvatske (u delegaciji su učestvovali dr Aleksandra Tomić, Olivera Pauljeskić, Milan Đurica, Ivan Bauer i Zoran Pralica); delegacija Odbora učestvovala je na Regionalnoj konferenciji parlamentarnih odbora za ekonomiju, finansije i evropske integracije zemalja Zapadnog Balkana na temu ,,Parlamentarna kontrola politika i investicija u sektoru energetike“ od 6. do 7. septembra 2014. godine, u Bečićima, Crna Gora (u delegaciji su učestvovali dr Aleksandra Tomić, prof. dr Vladimir Marinković, Jelena Mijatović i Aleksandar Jovičić); Razgovor sa Gordanom Markotićem, ambasadorom Republike Hrvatske u Beogradu, 22. maja 2014. godine, na njegov zahtev; delegacija Odbora učestvovala je na Drugom sastanku članova parlamenata zemalja potpisnica Ugovora o osnivanju Energetske zajednice, u Beču, 3. jula 2014. godine, na poziv Sekretarijata Energetske zajednice (u delegaciji su učestvovali dr Aleksandra Tomić, prof. dr Vladimir Marinković i Radmilo Kostić).

**- Odbor za finansije, republički budžet i kontrolu trošenja javnih sredstava** odnosno predsednik i članovi Odbora su imali niz sastanaka i obavili više razgovora, među kojima su: sastanak predsednika Odbora sa predstavnicima misije USAID Projekta za bolje uslove poslovanja (USAID - BEP), g-dinom Ben Alenom, rukovodiocem komponente za odgovornu vlast USAID JRGA projekta, Marijanom Trifunović-Stefanović i Đorđem Nikolićem u vezi sa nastavljanjem organizovanja okruglih stolova sa predstavnicima nezavisnih institucija i Odbora za finansije, republički budžet i kontrolu trošenja javnih sredstava, koji bi za temu imali vrlo konkretna pitanja i sistemske probleme koji se nalaze u nadležnosti Odbora za finansije, republički budžet i kontrolu trošenja javnih sredstava i Državne revizorske institucije (sastanak je održan 24. septembra. 2014. godine u Beogradu; predloženo je da se podrže i drugi vidovi formalnog jačanja mehanizama za koordinaciju i razmenu informacija između Odbora i ove institucije, u vezi sa čim su predstavnici Ministarstva finansija i USAID-a na 29. sednici Odbora, održanoj 4. decembra 2014. godine, članovima Odbora prezentovali model programske strukture budžeta za 2015. godinu); Regionalni seminar na temu „Uloga parlamenata u vršenju finansijske i budžetske kontrole u parlamentima Zapadnog Balkana“, koji je održan 15. - 16. jula 2014. godine u Baru, u Republici Crnoj Gori (na seminaru je učestvovalo 35 predstavnika odborskih službi iz osam parlamenata Zapadnog Balkana a obuka se organizovala u okviru aktivnosti projekta jačanja kapaciteta parlamenata koji sprovodi MPO i VFD); seminar za narodne poslanike na temu budžeta i budžetskog postupka koji je održan 23. jul 2014. godine u Domu Narodne skupštine; sastanak predsednika i članova Odbora sa delegacijom Vestminsterske fondacije za demokratiju koju je predvodio Emil Atanasovski, šef programa za Zapadni Balkan koji je održan 29. – 30. jula 2014. godine u Domu Narodne skupštine (sastancima su prisustvovali i eksperti iz Škotske Simon Wakefild i Vince Mckartney; tema sastanaka bila je mogućnost otvaranja budžetske kancelarije i održavanje radionica koje bi koristile narodnim poslanicima i zaposlenima u službi Odbora, u skladu sa dinamikom obezbeđivanja potrebnih sredstava za sprovođenje ove aktivnosti); Regionalna parlamentarna konferencija na temu: „Uloga parlamenata u nadzoru energetskih politika i energetskih investicija na Zapadnom Balkanu“ koja je održana 6. - 7. septembra 2014. godine u Budvi, Republika Crna Gora (u delegaciji Narodne skupštine bili su narodni poslanici: prof. dr Vladimir Marinković, dr Aleksandra Tomić, Aleksandar Jovičić, Jelena Mijatović i predstavnici službe Odbora za privredu i Odbora za finansije); Regionalni seminar na temu „Uloga parlamenata u obavljanju nadzora nad energetskom politikom u parlamentima Zapadnog Balkana“ koji je održan 5. - 6. decembra 2014. godine u Tirani, Albanija; u okviru UNDP Projekta „Jačanje nadzorne funkcije i javnosti rada Narodne skupštine Republike Srbije“, u izveštajnom periodu održana je 27.-28. novembra 2014. godine u Aranđelovcu konsultativna radionica Odbora i Globalne organizacije parlamentaraca za borbu protiv korupcije (GOPAK) (na ovoj radionici članovima Odbora prezentovani su rezultati analize i preporuke za uvođenje sistema za praćenje potrošnje državnog budžeta u realnom vremenu – PORTAL).

- **Odbor za poljoprivredu, šumarstvo** **i vodoprivredu** je održao sastanak sa predstavnicima ambasade Ruske Federacije i Trgovinskog predstavništva Ruske Federacije 20. juna 2014. godine.

- **Odbor za obrazovanje, nauku, tehnološki razvoj i informatičko društvo** odnosno zamenik predsednika Odbora, prof. dr Ljubiša Stojmirović primio je 28. avgusta 2014. godine predsednike Evropskog udruženja nastavnika i Evropskog udruženja nastavnika Srbije. Na poziv prvog zamenika predsednika Odbora za fizičku kulturu, sport i pitanja mladih Državne Dume Dmitria Sviščeva, grupa od sedam narodnih poslanika učestvovala je na Interparlamentarnim igrama koje su održane od 2. do 6. oktobra 2014. godine u Moskvi.

- **Odbor za Kosovo i Metohiju** odnosno predsednik i članovi Odbora su održali veći broj formalnih i neformalnih sastanaka sa temama iz nadležnosti i delokruga rada Odbora od kojih se izdvajaju sledeći: sastanak predsednika Odbora za Kosovo i Metohiju Milovana Drecuna i Franklina de Vriza (Franklin De Vrieze), eksperta na izradi Studije o regionalnoj parlamentarnoj saradnji, pokrenute od strane Evropske komisije, Generalni direktorat za proširenje, koji je održan 1. jula 2014. godine; sastanak predsednika Odbora za Kosovo i Metohiju Milovana Drecuna i ambasadora dr Ernesta Rajhela (dr. Ernest Reichel), opunomoćenika za jugoistočnu Evropu u Ministarstvu spoljnih poslova Savezne Republike Nemačke, koji je održan 2. oktobra 2014. godine. U izveštajnom periodu pojedini članovi Odbora održali su više sastanaka odnosno prijema sa predsednicima i predstavnicima opština sa teritorije Autonomne pokrajine Kosovo i Metohija, kao i poslanici «Srpske liste» u kosovskoj skupštini.

**- Odbor za kulturu i informisanje** odnosno predsednica i članovi Odboraodržali su 23. oktobra 2014. godine u Domu Narodne skupštine sastanak sa šestočlanom Delegacijom Svekineskog udruženja novinara koja je bila u poseti Beogradu i Udruženju novinara Srbije (UNS) od 22. do 26. oktobra 2014. godine.

- **Odbor za rad, socijalna pitanja, društvenu uključenost i smanjenje siromaštva** odnosno predsednik i članovi Odbora obavili su razgovor sa delegacijom predstavnika Ujedinjenih granskih sindikata Nezavisnost i Saveza samostalnih sindikata Srbije, a povodom štrajka zbog usvajanja izmena i dopuna Zakona o radu 18. jula 2014. godine. Takođe, predsednica Odbora 15. oktobra 2014. godine održala je sastanak sa predstavnicima Igmanske inicijative gde je dogovorena saradnja sa Odborom. Na poziv Igmanske inicijative tročlana delegacija Odbora 28. novembra 2014. godine, prisustvovala je sednici Odbora za zdravstvo, rad i socijalno staranje Skupštine Crne Gore, na temu „Sloboda kretanja radne snage između zemalja Dejstonskog sporazuma, uz korišćenje iskustava nordijskog modela saradnje“.

- **Odbor za zdravlje i porodicu** odnosno predsednica i članovi Odbora prisustvovali su radionici povodom implementacije projekta „Unapređenje kontrole duvana u Srbiji'' koji Ministarstvo zdravlja sprovodi zajedno sa Nacionalnim institutom za zdravlje i socijalnu zaštitu Finske koja je održana 9. septembra 2014. godine u Palati Srbija; delegacija Odbora u sastavu: zamenik predsednika Odbora mr. dr Ljubica Mrdaković Todorović i članovi Odbora dr Predrag Mijatović i dr Milan Latković, posetila je od 21. do 27. septembra 2014. godine Finsku, u okviru studijske posete na temu „Unapređenje kontrole duvana u Republici Srbiji“ koji zajedno sprovode Ministarstvo zdravlja i Nacionalni institut za zdravlje i socijalnu zaštitu Finske; članovi Odbora prisustvovali su završnoj konferenciji povodom projekta „Unapređenje kontrole duvana u Srbiji'' koji Ministarstvo zdravlja sprovodi zajedno sa Nacionalnim institutom za zdravlje i socijalnu zaštitu Finske koja je održana 30. septembra 2014. godine u Domu Narodne skupštine.

**- Odbor za zaštitu životne sredine** je u skladu sa Arhuskom konvencijom, koju je Republika Srbija ratifikovala 12. maja 2009. godine, ustanovio stalnu „zelenu stolicu“, na koju na svakoj sednici Odbora, uključujući i sednice van sedišta Narodne skupštine, poziva predstavnike nevladinih organizacija, prema temi koja se na određenoj sednici razmatra. Odbor je u toku 2014. godine sarađivao i sa UNDP-om, koji je pružio podršku održavanju svih javnih slušanja Odbora. Misija OEBS-a u Srbiji organizovala je seminar za članove i službu Odbora na temu „Napredak i izazovi u primeni Arhuske konvencije u Republici Srbiji”, 25. jula 2014. godine, u Sremskim Karlovcima. Predsednik Odbora dr Branislav Blažić i članovi Odbora Ivan Karić, Gordana Zorić i Milan Korać učestvovali su na Okruglom stolu na temu „Zelena ekonomija i reciklaža'', koji je organizovao Arhus centar Novi Sad, uz podršku Ministarstva poljoprivrede i zaštite životne sredine, u saradnji sa Kompanijom Lafarž, 28. novembra 2014. godine, u prostorijama kompanije Lafarž, u Beočinu. Učesnici okruglog stola bili su predstavnici Ministarstva poljoprivrede i zaštite životne sredine, Pokrajinskog sekretarijata za urbanizam, graditeljstvo i zaštitu životne sredine, lokalnih samouprava, kompanije Lafarž BFC, CEDEF-a, javnih komunalnih preduzeća i predstavnici nevladinih organizacija. Domaćin Okruglog stola bila je kompanija Lafarž, koja poseduje integralnu dozvolu za skladištenje i tretman komunalnog i industrijskog otpada i koja je investirala značajna sredstva u nove zelene tehnologije. Učesnici Okruglog stola obišli su pogon Lafarža u kojem se sprovodi tretman komunalnog otpada. Predsednik i nekoliko članova Odbora učestvovali su na Radnom sastanku predstavnika organizacija uključenih u rad mehanizma „Zelena stolica“, organizacija koje su zainteresovane da se priključe ovom mehanizmu, kao i onih zaiteresovanih za oblast životne sredine, 24. juna 2014. godine. Na ovom sastanku izvršene su konsultacije o budućoj koordinaciji i unapređenju rada u okviru mehanizma „Zelena stolica“, a članovi Odbora objasnili su predstavnicima organizacija civilnog društva na koji način oni preko mehanizma „Zelene stolice“ mogu da utiču na odluke koje donosi Odbor kao radno telo Narodne skupštine, kao i sa procedurom za donošenje zakona i drugih opštih akata, kao i ovlašćenim predlagačima i rokovima za podnošenje amandmana. Predsednik Odbora dr Branislav Blažić organizovao je sastanak sa predstavnicima medija, na kome je uspostavio kontakt sa ekološkim redakcijama medijskih kuća i pozvao ih da izveštavaju o temama koje se odnose na zaštitu životne sredine, a ne samo o ekološkim akcidentima. Akcenat je bio na edukaciji građana kada se radi o zaštiti životne sredine. Predsednik Odbora inicirao je uvođenje posebnog predmeta koji bi se bavio zaštitom životne sredine u obrazovni sistem na osnovu zaključka koji je Odbor doneo na Četvrtoj sednici, i u skladu sa tim obavio razgovor sa ministarom prosvete, nauke i tehnološkog razvoja.

**- Odbor za administrativno-budžetska i mandatno-imunitetska pitanja** odnosno delegacija Odbora (članovi Odbora Katarina Rakić i Olgica Batić) je u periodu od 3. jula do 4. jula 2014. godine, boravila u studijskoj poseti Sarajevu, BiH, na temu: „Obezbeđivanje finansijske autonomije parlamenata s ciljem adekvatnog ispunjavanja prava i obaveza članova parlamenata''. Takođe, članovi Odbora održali su sastanak sa predstavnicima GRECO-a u okviru 4. evaluacione runde na temu: „Prevencija korupcije za članove parlamenta, sudstva i tužilaštva“.

- **Odbor za kontrolu službi bezbednosti**, odnosno predsednik i članovi Odbora su imali niz sastanaka i obavili više razgovora, među kojima su: sastanak članova Odbora sa delegacijom visokih oficira Ministarstva unutrašnjih poslova Republike Italije, polaznicima Škole za stručno usavršavanje policijskih snaga Republike Italije, koji je održan 18. juna 2014. godine u Domu Narodne skupštine; sastanak predsednika Odbora Momira Stojanovića i predsednika Odbora za odbranu i unutrašnje poslove Marije Obradović sa predstavnicima Misije OEBS u Srbiji u vezi sa saradnjom u narednom periodu i unapređenju kapaciteta članova odbora i stručne službe u oblasti nadzora i kontrole nad sektorom bezbednosti, održan 8. jula 2014. godine na inicijativu predstavnika Odeljenja za demokratizaciju Misije OEBS u Srbiji; sastanak predsednika Odbora Momira Stojanovića sa pomoćnikom direktora DCAF za Jugoistočnu Evropu Darkom Staničićem, na kojem su razmatrane mogućnosti za dalji nastavak saradnje Ženevskog centra za demokratsku kontrolu oružanih snaga i Odbora za kontrolu službi bezbednosti, kao i eventualno učešće članova Odbora na regionalnim aktivnostima u organizaciji DCAF, održan dana 1. oktobra 2014. godine; sastanak članova Odbora sa delegacijom kongresmena Predstavničkog doma Sjedinjenih Američkih Država, koji je održan 19. decembra 2014. godine u Domu Narodne skupštine; predsednik Odbora Momir Stojanović je učestvovao na okruglom stolu „Integritet u službama bezbednosti“, održanom 5. septembra 2014. godine u organizaciji Beogradskog centra za bezbednosnu politiku; predsednik Odbora Momir Stojanović, zamenik predsednika Odbora Dragan Šutanovac i zamenik člana Vladimir Đukanović, učestvovali su na panel diskusiji „Kako jačanje integriteta u sektoru bezbednosti doprinosi efikasnijem radu institucija i boljoj zaštiti prava građana“, održanom 17. septembra 2014. godine u organizaciji Beogradskog centra za bezbednosnu politiku, hotel Zira u Beogradu; član Odbora Meho Omerović, učestvovao je na panel diskusiji „Reforma sektora bezbednosti, vojna neutralnost i EU integracije - proces pristupanja Srbije“, održanom 27. novembra u Aeroklubu u Beogradu.

**- Odbor za prava deteta**,odnosno predsednik i članovi Odbora su prisustvovali većem broju skupova i sastanaka među kojima se izdvajaju: skup u organizaciji Ministarstva za rad, zapošljavanje, boračka i socijalna pitanja i UNICEF-a na temu „Novčana davanja za decu i porodice sa decom u Srbiji – efikasnija upotreba resursa radi bolje podrške najosetljivijim grupama“, koji je održan 12. septembra 2014. godine u Beogradu;radni sastanak u organizaciji Zaštitnika građana na temu „Položaj dece koja žive i rade na ulici“, koji je održan 24. novembra 2014. godine u Beogradu i skup povodom predstavljanja konačnih rezultata istraživanja višestrukih pokazatelja položaja žena i dece u Srbiji i istraživanja višestrukih pokazatelja položaja žena i dece u romskim naseljima u Srbiji 2014 – MICS 5, koji je održan 22. decembra 2014. godine u Beogradu – Medija centar, u organizaciji UNICEF-a i Republičkog zavoda za statistiku.

**VIII**

**8.1. Zakonodavna aktivnost Odbora za evropske integracije.** Odbor je na sednicama razmatrao predloge zakona i drugih opštih akata sa stanovišta njihove usklađenosti sa propisima Evropske unije (EU), razmatrao planove, programe, izveštaje i druge akte organa izvršne vlasti iz oblasti pridruživanja EU.

Tokom 2014. godine Odbor za evropske integracije je u skladu sa članom 64. Poslovnika Narodne skupštine, održao 23 sednice na kojima je razmatrano 20 predloga zakona u načelu, sa stanovišta njihove usklađenosti sa propisima Evropske unije i Saveta Evrope, i to:

Predlog zakona o izmenama i dopunama Zakona o parničnom postupku, Predlog zakona o posredovanju u rešavanju sporova, Predlog zakona o zaštiti potrošača, Predlog zakona o izmenama i dopunama Zakona o putnim ispravama, Predlog zakona o izmenama i dopunama Zakona o radu, Predlog zakona o privatizaciji, Predlog zakona o izmenama i dopunama Zakona o stečaju, Predlog zakona o javnom informisanju i medijima, Predlog zakona o elektronskim medijima, Predlog zakona o javnim medijskim servisima, Predlog zakona o potvrđivanju Protokola uz Sporazum o stabilizaciji i pridruživanju između Republike Srbije, sa jedne strane i Evropskih zajednica i njihovih država članica, sa druge strane, kojim se uzima u obzir pristupanje Republike Hrvatske Evropskoj uniji; Predlog zakona o izmenama i dopunama Zakona o investicionim fondovima, Predlog zakona o zapošljavanju stranaca, Predlog zakona o osiguranju, Predlog zakona o platnim uslugama, Predlog zakona o izmenama i dopunama Zakona o zaštiti korisnika finansijskih usluga, Predlog zakona o izmenama i dopunama Zakona o deviznom poslovanju, Predlog zakona o izmenama i dopunama Zakona o sprečavanju pranja novca i finansiranja terorizma, Predlog zakona o energetici, Predlog zakona o potvrđivanju Okvirnog sporazuma između Republike Srbije i Evropske komisije o pravilima za sprovođenje finansijske pomoći Evropske unije Republici Srbiji u okviru instrumenta za pretpristupnu pomoć (IPA II).

U skladu sa Odlukom o postupku razmatranja predloga pregovaračke pozicije u procesu pregovora o pristupanju Republike Srbije Evropskoj uniji Odbor je 5. septembra 2014. godine razmatrao Pregovaračku poziciju Republike Srbije za Međuvladinu konferenciju o pristupanju Republike Srbije Evropskoj uniji za poglavlje 32 Finansijski nadzor.

Na sednicama Odbora doneto je dvanaest odluka (dve o održavanju javnog slušanja, jedna o obrazovanju radne grupe i devet o utvrđivanju sastava delegacije Odbora) i jedan zaključak (zaključak sa Javnog slušanja na temu: „Dostupnost i načini korišćenja sredstava iz IPARD fonda“, koje je održano 5. decembra 2014. godine).

Odbor je zaključio Sporazum o saradnji sa Fondacijom Konrad Adenauer radi organizacije četiri diskusije „Evropeizacija srpskog društva – Aktuelni izazovi za moj grad“, koje je do kraja 2014. godine sproveden u tri različita centra lokalne samouprave (Niš, Sombor i Opština Čukarica u Beogradu) i razmatrao Predlog sporazuma o saradnji sa Fondacijom Konrad Adenauer radi organizacije diskusija „Evropeizacija srpskog društva – Aktuelni izazovi za moj grad“, koje će biti organizovane u različitim centrima lokalne samouprave u toku 2015. godine.

Odeljenje za evropske integracije, pored gore pomenutih poslova vezanih za Odbor za Evropske integracije, izrađuje izjave i tabele usklađenosti sa propisima EU kada su predlagači zakona narodni poslanici. U 2014. godini obrađeno je 16 zahteva narodnih poslanika (predlagača zakona) za izradu izjava i tabela o usklađenosti predloga zakona sa propisima EU.

**8.2. Međunarodna aktivnost Odbora za evropske integracije.** Odbor održava i razvija bilateralnu i multirateralnu saradnju sa institucijama EU, parlamentarnim odborima država članica EU i sa državama u regionu Jugoistočne Evrope. U tom smislu Odbor je nastavio intenzivnu saradnju sa institucijama Evropske unije, država članica Evropske unije i država u regionu:

- Visoka predstavnica EU za spoljne poslove i bezbednosnu politiku i potpredsednica Evropske komisije Ketrin Ešton, 28. aprila 2014. godine, u Beogradu, obratila se narodnim poslanicima na Drugoj posebnoj sednici Narodne skupštine i sastala se sa predsednicom Narodne skupštine Majom Gojković;

- Komesar Evropske komisije za proširenje i susedsku politiku Štefan File, 5. maja 2014. godine, u Beogradu, sastao se sa predsednicom Narodne skupštine Majom Gojković, predsednikom Odbora za evropske integracije Aleksandrom Senićem, predsednicom Odbora za spoljne poslove Irenom Vujović i predsednicima svih poslaničkih grupa u Narodnoj skupštini;

- Na devetoj Konferenciji članova odbora za evropske integracije zemalja učesnica Procesa stabilizacije i pridruživanja u jugoistočnoj Evropi (KOSAP), 2. i 3. juna 2014. godine, u organizaciji Parlamenta Crne Gore, učestvovali su članovi Odbora Ljubiša Stojmirović i Vera Paunović;

- Na plenarnom sastanku Konferencije odbora za evropske poslove parlamenata država članica EU (KOSAK), u okviru Parlamentarne dimenzije grčkog Predsedavanja Savetom EU, 16. i 17. juna 2014. godine, u Atini, učestvovali su predsednik Odbora Aleksandar Senić i članovi Odbora Biljana Pantić Pilja i Ivan Bauer;

- Sastanak predsednika Odbora Aleksandra Senića sa šefom Delegacije Evropske unije u Srbiji Majklom Davenportom, 18. jula 2014. godine, u Beogradu;

- Na Panel diskusiji uz prisustvo ministarke spoljnih poslova Italije Federike Mogerini, 28. jula 2014. godine, u Beogradu, učestvovali su predsednik Odbora Aleksandar Senić i članice Odbora Gordana Čomić i Dijana Vukomanović;

- Na sastanku sa predsednikom Odbora za evropske integracije i regionalnu saradnju Narodne skupštine Republike Srpske Branislavom Borenovićem, 30. jula 2014. godine, u Beogradu, učestvovao je predsednik Odbora Aleksandar Senić;

- Na sastanku sa šefom Delegacije EU u Srbiji Majkl Davenportom i rukovodstvom Delegacije, 9. septembra 2014. godine, u Beogradu, učestvovali su predsednik Odbora Aleksandar Senić i članovi Odbora Laslo Varga, dr Aleksandra Tomić, Dušica Stojković, Vesna Marković, Irena Aleksić, Ninoslav Girić, Nataša Vučković, Gordana Čomić, Branko Ružić, Marija Obradović i Đorđe Stojšić;

- Na sastanku sa članovima Komiteta za proširenje Saveta EU (COELA), 11. septembra 2014. godine, u Beogradu, učestvovali su predsednik Odbora Aleksandar Senić i članovi Odbora Laslo Varga, Vesna Marković, Dušica Stojković, Dragan Šormaz, Marija Obradović, Dijana Vukomanović, Gordana Čomić, Irena Aleksić, Mirjana Andrić, Nenad Nikolić, Vera Paunović;

- Na sastanku sa delegacijom Odbora za pitanja Evropske unije Senata Parlamenta Republike Češke, 6. oktobra 2014. godine, učestvovali su zamenik predsednika Odbora Laslo Varga, članovi Odbora Vera Paunović i Dušica Stojković i zamenici članova Odbora Jelisaveta Pribojac i Mirjana Andrić;

- Na sastanku sa komesarom Evropske komisije za susedsku politiku i pregovore o pridruživanju Johanesom Hanom, 20. novembra 2014. godine, u Beogradu, učestvovali su predsednik Odbora Aleksandar Senić i članovi Odbora Vladimir Orlić, Sanja Nikolić, Ivan Bauer, Gordana Čomić, Nataša Vučković, Dragan Šormaz, Ljubiša Stojmirović, Irena Aleksić, Ninoslav Girić, Biljana Pantić Pilja, Vesna Marković, Katarina Šušnjar, Branko Ružić, Bojan Kostreš i Laslo Varga.

- Na plenarnom sastanku Konferencije odbora za evropske poslove parlamenata Evropske unije – KOSAK, u okviru Parlamentarne dimenzije italijanskog predsedavanja Evropskom unijom, 1. i 2. decembra 2014. godine, u Rimu, učestvovali su članovi Odbora Biljana Pantić Pilja i dr Ivan Bauer;

-U studijskoj poseti institucijama EU, od 8. do 12. decembra, u Briselu, učestvovali su članovi Odbora Dušica Stojković, Vesna Marković, Gordana Čomić, dr Ivan Bauer i zamenik člana Odbora Ninoslav Stojadinović.

- Na poziv Odbora održan je sastanak sa članovima delegacije Senata Republike Italije, 15. decembra 2014. godine, u Beogradu, na kome su učestvovali predsednik Odbora Aleksandar Senić i članovi Odbora Dušica Stojković, dr Aleksandra Tomić, prof. dr Ljubiša Stojmirović, Bojan Kostreš, Laslo Varga, dr Ivan Bauer, Biljana Pantić Pilja i Irena Aleksić;

- Na sastanku sa poslanikom Evropskog parlamenta Igor Šoltesom, 22. decembra 2014. godine, u Beogradu, učestvovao je predsednik Odbora Aleksandar Senić.

**8.3. Parlamentarni odbor za stabilizaciju i pridruživanje** je održao Drugi sastanak, 26. i 27. novembra, u Strazburu, na kome su učestvovali predsednik dr Vladimir Orlić, članovi dr Aleksandra Tomić, Laslo Varga, Aleksandra Đurović, prof. dr Ljubiša Stojmirović, Dragan Šormaz, Zoran Babić, dr Dijana Vukomanović, Vesna Marjanović, Vera Paunović, dr Milorad Mijatović i zamenik člana Dušica Stojković.

Tokom 2014. godine delegacija **Parlamentarne skupštine Procesa saradnje u jugoistočnoj Evropi (PSJIE)** je imala sledeće aktivnosti:

- Potpredsednik Narodne skupštine Veroljub Arsić učestvovao je na Inauguracionoj sednici Parlamentarne skupštine PSJIE, u okviru rumunskog predsedavanja, od 9. do 11. maja 2014. godine, u Bukureštu,

- Potpredsednica Narodne skupštine i članica *Ad hoc* Radne grupe Parlamentarne skupštine Procesa saradnje u jugoistočnoj Evropi Gordana Čomić učestvovala je na prvom sastanku Ad hoc Radne grupe, od 7. do 9. novembra 2014. godine, u Tirani.

**8.4.** U Narodnoj skupštini je nastavljena realizacija ***Twinning* projekta** „Jačanje kapaciteta Narodne skupštine Republike Srbije u procesu evropskih integracija“ započeta 1. januara 2013. godine, u trajanju od 18 meseci, u saradnji sa Parlamentom Grčke.

Projekat ima za cilj unapređenje saradnje Narodne skupštine i Vlade, posebno u domenu usklađivanja zakonodavstva sa pravnim tekovinama EU, jačanje administrativnih kapaciteta i povećanje nivoa profesionalizma, unapređenje kontrolne funkcije Narodne skupštine, kao i efektivniju saradnju sa predstavnicima medija i civilnog društva. Svrha projekta je jačanje administrativnih kapaciteta Narodne skupštine, što doprinosi boljem sprovođenju reformi i prenošenju dobrih evropskih praksi u institucionalni i pravni okvir Republike Srbije. Sprovođenje projektnih aktivnosti se prati kvartalno (tromesečno).

Projekat ima pet komponenti:

1. Jačanje saradnje Narodne skupštine i Vlade u zakonodavnom procesu;

2. Unapređenje rada Narodne skupštine u procesu donošenja zakona, posebno u domenu harmonizacije nacionalnih propisa sa pravnim tekovinama EU;

3. Unapređenje organizacione strukture, internih pravila i rada u Narodnoj skupštini i povećanje nivoa profesionalizma u Narodnoj skupštini;

4. Unapređenje kontrolne uloge Narodne skupštine, i odgovarajuće saradnje sa Vladom i nezavisnim regulatornim telima;

5. Povećanje transparentnosti rada Narodne skupštine i učešće civilnog društva u parlamentarnim aktivnostima i procesu odlučivanja.

**IX**

**Odbor za spoljne poslove** je u 2014. godini održao 23 sednice sa ukupno 133 tačke dnevnog reda, odnosno 380 podtački dnevnog reda.

Osnovne teme u radu Odbora bile su međunarodna saradnja Narodne skupštine, posebno na parlamentarnom nivou, razmatranje predloga zakona o potvrđivanju sporazuma/ konvencija, obavljanje razgovora sa novoimenovanim ambasadorima Republike Srbije pre odlaska na diplomatsku dužnost, obrazovanje parlamentarnih grupa prijateljstva i izmene u njihovom sastavu.

Odbor je razmotrio i usvojio 66 izveštaja o realizovanim međunarodnim parlamentarnim posetama i o učešću predstavnika Narodne skupštine u radu međunarodnih organizacija i parlamentarnih foruma (uključujući i izveštaje o učešću u radu međunarodnih parlamentarnih institucija).

Odbor je razmotrio 101 inicijativu za parlamentarne posete koje su upućivane Narodnoj skupštini i, u okviru svoje nadležnosti, donosio odgovarajuće odluke.

Odbor je razmotrio osam predloga zakonao potvrđivanju sporazuma sa drugim zemljamanakončega je podneo izveštaje Narodnoj skupštini sa predlogom da usvoji predložene zakone,i to:

Predlog zakona o potvrđivanju Sporazuma između Vlade Republike Srbije i Vlade Mongolije o ukidanju viza za državljane dveju zemalja; Predlog zakona o potvrđivanju Sporazuma između Vlade Republike Srbije i Vlade Narodne Demokratske Republike Laos o ukidanju viza za nosioce diplomatskih i službenih pasoša; Predlog zakona o potvrđivanju Sporazuma između Republike Srbije i Crne Gore o uzajamnom zastupanju u pružanju konzularne zaštite i usluga u trećim zemljama; Predlog zakona o potvrđivanju Ugovora između Vlade Republike Srbije i Organizacije za obrazovanje, nauku i kulturu Ujedinjenih nacija (UNESKO) u vezi sa osnivanjem Centra za vode za održivi razvoj i prilagođavanje klimatskim promenama kao Centra kategorije 2 pod pokroviteljstvom UNESKA; Predlog zakona o potvrđivanju Sporazuma između Vlade Republike Srbije i Vlade Ujedinjenih Arapskih Emirata o ukidanju viza za nosioce diplomatskih i službenih/specijalnih pasoša; Predlog zakona o potvrđivanju Sporazuma o saradnji između Vlade Republike Srbije i Vlade Crne Gore u kontekstu pristupanja Evropskoj uniji; Predlog zakona o potvrđivanju Sporazuma između Vlade Republike Srbije i Švajcarskog federalnog saveta o bavljenju plaćenim poslom članova porodice članova diplomatskih misija, konzularnih predstavništava i stalnih misija pri međunarodnim organizacijama; Predlog zakona o potvrđivanju Međunarodne konvencije protiv regrutovanja, korišćenja, finansiranja i obuke plaćenika.

Odbor je obavio11 razgovora sa novoimenovanim ambasadorima Republike Srbije pre njihovog odlaska na diplomatsku dužnost, i to sa: Ambasadorom Republike Srbije u Južnoafričkoj Republici Božinom Nikolićem; Ambasadorom Republike Srbije u Kanadi, Mihailom Papazogluom; Ambasadorom Republike Srbije u Republici Tunis, Nikolom Lukićem; Ambasadorkom Republike Srbije u Kraljevini Maroko, Slađanom Pricom; Ambasadorom Republike Srbije u Saveznoj Republici Nigeriji, Jovanom Marićem; Ambasadorkom Republike Srbije u Švajcarskoj Konfederaciji, dr Snežanom Janković; Ambasadorom Republike Srbije u Brazilu, Veljkom Lazićem; Ambasadorom Republike Srbije pri NATO u Briselu, Miomirom Udovičkim; Ambasadorom Republike Srbije u Azerbejdžanu, Nebojšom Rodićem; Ambasadorom Republike Srbije u Indiji, Vladimirom Marićem; Ambasadorom Republike Srbije u Narodnoj Republici Kini, Milanom Bačevićem.

U Narodnoj skupštini je obrazovano 72 poslaničke grupe prijateljstva izborom predsednika i članova na sednici Odbora za spoljne poslove.

Predsednik i članovi Odbora imali su3 posete inostranstvu: predsednik Odbora Aleksandra Đurović i član Odbora Marija Obradović učestvovale su na Interparlamentarnoj konferenciji o zajedničkoj spoljnoj i bezbednosnoj politici i zajedničkoj bezbednosnoj i odbrambenoj politici koja je održana u Rimu od 5. do 7. novembra 2014. godine; član Odbora Marija Obradović učestvovala je na sastanku održanom u Sarajevu i na Regionalnoj konferenciji „Perspektive spoljne politike u regionalnoj i prekograničnoj saradnji“ 13. i 14. maj 2014. godine; član Odbora Marija Obradović učestvovala je na Petom sastanku odbora za spoljne poslove parlamenata Jugoistočne Evrope, održanom u Zagrebu, 25. i 26. septembra 2014. godine.

Predsednik Odbora i/ili članovi Odbora imali su sedam razgovora sa stranim parlamentarnim delegacijama ili parlamentarcima:

- Delegacijom Parlamenta Danske, 26. septembra 2014. godine;

- Senatorom Senata SAD, Kristoferom Marfijem, 14. oktobra 2014. godine;

- Predsednikom Odbora za spoljne poslove Parlamenta Mađarske, Žoltom Nemetom, 16. oktobra 2014. godine;

- Predsednicom Odbora za spoljne poslove Nacionalne skupštine Francuske, Elizabet Gigu, 31. oktobra 2014. godine;

- Delegacijom Nacionalne narodne skupštine Alžira, 18. novembra 2014. godine;

- Predsednikom Odbora za spoljne poslove Senata Rumunije i delegacijom Poslaničke grupe prijateljstva sa Srbijom, Petru Filipom, 21. novembra 2014. godine;

- Delegacijom Poslaničke grupe prijateljstva sa Srbijom Parlamenta Republike Koreje, 15. decembra 2014. godine.

Predsednik Odbora i/ili članovi Odbora imali su tri razgovora sa sledećim stranim državnim predstavnicima, predstavnicima međunarodnih organizacija i drugim međunarodnim partnerima: sa Ketrin Ešton, Visokom predstavnicom EU za spoljnu i bezbednosnu politiku, 28. aprila 2014. godine; sa Štefanom Fileom, Komesarom EK za proširenje i susedsku politiku, 5. maja 2014. godine i sa Federikom Mogerini, ministrom spoljnih poslova Republike Italije, 28. jula 2014. godine.

Predsednik Odbora i/ili članovi Odbora imali susedam razgovora sa predstavnicima diplomatskog kora u Beogradu (ambasadorom SAD, ambasadorom Italije, Šefom Misije OEBS-a u Beogradu, ambasadorom Islamske Republike Iran, ambasadorom Austrije, ambasadorom Azerbejdžana i ambasadorom Republike Koreje).

**X**

Zaposleni u Sektoru za zakonodavstvo aktivno su učestvovali u aktivnostima sledećih **radnih grupa i komisija**:

- Konkursne komisije za popunjavanje izvršilačkih radnih mesta na osnovu internog konkursa;

- Komisije za popis novčanih sredstava, obaveza i potraživanja Narodne skupštine i Republičke izborne komisije, odnosno Centralna popisna komisija;

- Radnog tima za koordinaciju aktivnosti u vezi sa sprovođenjem projekta ''Otvoreni parlament'' koji Narodna skupština sprovodi u saradnji sa Centrom za istraživanje, transparentnost i odgovornost (CRTA)

- Radne grupe za obezbeđivanje uslova za primenu opštih mera zaštite tajnih podataka;

- Komisije za obrazovanje zaposlenih u Službi Narodne skupštine;

- Stručna podrška Komisiji za kontrolu izvršenja krivičnih sankcija, radno telo Narodne skupštine;

- Stručna podrška Globalnoj organizaciji parlamentaraca za borbu protiv korupcije (GOPAC) u Srbiji, obrazovane kao neformalna nestranačka parlamentarna grupa narodnih poslanika u Narodnoj skupštini;

- Stručnog tima Radne grupe za pripremu predloga kodeksa ponašanja narodnih poslanika;

- Radne grupe za Plan integriteta Službe Narodne skupštine;

- Projektne grupe za unapređenje zakonodavnog postupka u Republici Srbiji;

- Projektne grupe za unapređenje strategije regulatorne reforme, u okviru učešća Odbora za ustavna pitanja i zakonodavstvo u Projektu pravne reforme GIZ-a;

- Radne grupe za pripremu i unapređenje sprovođenja aktivnosti izrade Plana i programa kampanje za informisanje javnosti o mehanizmima učešća u postupku donošenja propisa na svim nivoima Ministarstva državne uprave i lokalne samouprave;

- Radne grupe za obavljanje stručnih i administrativnih poslova za potrebe Komisije za praćenje sprovođenja Nacionalnog akcionog plana za primenu Rezoucije 1325 SB Ujedinjenih nacija – Žene, mir i bezbednost u Republici Srbiji (2010-2015);

- Radne grupe za praćenje funkcionisanja sistema e-parlamenta;

- Uređivačkog odbora Informativnog biltena za zaposlene u Službi Narodne skupštine;

- Uređivačkog odbora Informativnog biltena Narodne skupštine „Kvorum“-a;

- Uređivačkog odbora internet stranice Narodne skupštine;

- Žalbene komisije Narodne skupštine;

- Stambene komisije Narodne skupštine;

- Žalbene komisije Državne revizorske institucije;

- Žalbene komisije Zaštitnika građana.

**XI**

**Biblioteka Narodne skupštine** je u izveštajnom periodu ostvarila sledeće rezultate pružajući bibliotečke i referalno-informacione usluge:

- Bibliotekari su odgovorili na 724 različita upita (publikacije u fondu Biblioteke, informacije na osnovu stenografskih beležaka i zapisnika sednica Narodne skupštine, informacije u vezi sa pozitivnim zakonodavstvom Republike Srbije i predlozima zakona u proceduri, informacije pružene prilikom poseta Biblioteci). U elektronski katalog Biblioteke uneto je 857 bibliografskih jedinica. Elektronski katalog Biblioteke Narodne skupštine je pretraživ preko sajta Narodne biblioteke Srbije (Virtuelna biblioteka Srbije - <http://www.vbs.rs/scripts/cobiss?ukaz=BASE&bno=70189&id=1519423266941625>. Na dan 9. januar 2015. Biblioteka sadrži 8110 bibliografskih jedinica. Redovno su obavljani poslovi na organizaciji fonda biblioteke (razvrstavanje i smeštaj bibliotečke građe, koričenje službenih glasila, izdvajanje viškova publikacija, prijem i nabavka novih publikacija). Takođe, u čitaonici Biblioteke u Domu Narodne skupštine realizovane su 133 posete;

- Biblioteka je primila 35 zahteva za korišćenje fonda Biblioteke od strane spoljnih korisnika, od čega je osam zahteva institucija, a 27 pojedinačnih građana. Od inostranih lica primljeno je sedam zahteva za korišćenje fonda Biblioteke;

- Istraživači Biblioteke uradili su 11 komparativnih istraživanja, od kojih pet proaktivno i šest po zahtevu, kao i osam opštih informacija po zahtevu narodnih poslanika, odbora Narodne skupštine, Kabineta predsednika Narodne skupštine i Generalnog sekretarijata Narodne skupštine. Komparativna istraživanja su dostupna na internet stranici Narodne skupštine ([http://www.parlament.rs/narodna- skupština/organizacija-i-stručna-služba/biblioteka-narodne-skupštine.1505.html](http://www.parlament.rs/народна-%20скупштина/организација-и-стручна-служба/библиотека-народне-скупштине.1505.html)). U navedenom periodu odgovoreno je na 73 zahteva za informacijama Evropskog centra za parlamentarna istraživanja i dokumentaciju (ECPID), a postavljeno je četiri zahteva za informacijama preko ECPID mreže parlamentarnih korespondenata.

U Biblioteci su obavljani i poslovi realizacije i ažuriranja pretplate na službena glasila (pet naslova), elektronske baze propisa, dnevne novine (13 naslova), nedeljnike (13 naslova) i stručne časopise (36 naslova). Biblioteka je upotpunila fond kupovinom 37 novih naslova knjiga, a za potrebe zaposlenih kupljena su četiri stručna priručnika. U saradnji s ekspertima Tvining projekta pripremljene su i štampane dve brošure o radu Biblioteke.

Biblioteka Narodne skupštine je u 2014. godini organizovala dva međunarodna stručna skupa. U saradnji s ekspertima Tvining projekta, 3. aprila 2014. godine organizovan je Okrugli sto na temu „Istraživačke službe u evropskim parlamentima''. U saradnji s Evropskim centrom za parlamentarna istraživanja i dokumentaciju, organizovana je Godišnja konferencija korespondenata Evropskog centra za parlamentarna istraživanja i dokumentaciju koja je održana u Narodnoj skupštini 16-18. oktobra 2014.

**XII**

Članovi radnih tela Narodne skupštine i zaposleni u Sektoru za zakonodavstvo aktivno su učestvovali na više **seminara, konferencija, radionica, okruglih stolova, studijskih poseta i manifestacija**, među kojima su:

- Okrugli sto „Srbija i Kosovo - mogućnosti saradnje i ključni izazovi zajedničke evropske perspektive“, u organizaciji CIG (Council for inclusive Govermance), 29. april 2014. godine, Beograd;

- Radionica u okviru Tvining projekta „Priprema i iniciranje zakona: kako sarađuju Narodna skupština i Vlada?“ 7. maj 2014. godine, Beograd;

- Sastanak u okviru Projekta „Jačanje zakonodavnih i kontrolnih kapaciteta Narodne skupštine“, sa gospodinom Deortijem, 20. maj 2014. godine, Beograd;

- Radionica „Uloga medija u borbi protiv korupcije“ 22. i 28. maj 2014. godine, Beograd;

- Radionica u okviru Tvining projekta, Komponenta 4 – „Poboljšanje vršenja nadzorne funkcije Narodne skupštine i sa tim povezane saradnje sa Vladom i nezavisnim državnim organima, organizacijama i telima - Procena odnosa sa Državnom revizorskom institucijom u cilju donošenja zaključaka i preporuka za poboljšanje toka komunikacije, razmatranja izveštaja, procedura i najboljih praksi između Narodne skupštine i Državne revizorske institucije“, 9. jun 2014. godine, Beograd;

- Radionica u okviru Tvining projekta „Jačanje kapaciteta Narodne skupštine u procesu evropskih integracija“ – Uticaj usvajanja pravnih tekovina EU na Srbiju, studija slučaja – politike konkurencije, rada i pravosuđa, Beograd, 11. i 12. jun 2014. godine, Beograd;

- Sastanak u Skupštini Grada Pančeva sa predsednikom skupštine i njegovim saradnicima, u okviru projekta UNDP-a o uvođenju instituta Javnog slušanja u lokalnim samoupravama, 12. jun 2014. godine, Pančevo;

- Konferencija „Prenosi o radu parlamenta“ deo Tvining projekta komponenta 5. - Seminari i radionice o izveštavanju rada u Narodne skupštine, 18. jun 2014. godine, Beograd;

- Seminar „Učešće Srba u političkoj sceni Kosova“, u organizaciji Saveta za inkluzivno upravljanje, 24. jun 2014. godine, Beograd;

- Sastanak članova odbora sa predstavnicima USAID-a u vezi sa realizacijom Projekta za reformu pravosuđa i odgovornu vlast (JRGA), 25. jun 2014. godine, Beograd;

- Konferencija „Bezbednosni aspekti normalizacije odnosa između Beograda, Prištine i Tirane“, u organizaciji Bezbednosnog centra za bezbednosnu politiku, 27. jun 2014. godine, Beograd;

- Sastanak Lidije Filipovski, člana Nacionalnog ogranka GOPAC-a sa ekspertom Frenklinom de Vrizom, angažovanom na projektu „Izrada studije o regionalnoj parlamentarnoj saradnji", pokrenutom od strane Evropske komisije/Generalni direktorat za proširenje, 1. jul 2014. godine;

- Zajednička radionica Narodne skupštine i Vlade u okviru Tvining projekta „Usvajanje zakonodavstva: kako saradnja Narodne skupštine i Vlade može biti poboljšana“, 2. jul 2014 godine, Beograd;

- Konferencija o usklađenosti zakonodavstva u Srbiji sa Konvencijom UN o pravima osoba sa invaliditetom i umrežavanje organizacija OSI na Balkanu, u organizaciji Centra za samostalni život osoba sa invaliditetom Srbije u okviru Projekta „Stvaranje nezavisne balkanske mreže organizacija osoba sa invaliditetom“, 10. i 11. jul 2014. godine, Beograd;

- Radionica u okviru Tvining projekta – Komponenta 4. „Poboljšanje odnosa sa nezavisnim državnm telima, procedure i prakse razmatranja njihovih izveštaja“, 15. jul 2014. godine, Beograd;

- Radionica u okviru Tvining projekta „Uticaj usvajanja pravnih tekovina Evropske unije na Srbiju - Studija slučaja politike zaštite životne sredine i poljoprivreda“ i Harmonizacija sa pravnim tekovinama EU: pitanja i problemi u srpskom zakonodavstvu - 17. i 18. jul 2014. godine, Beograd;

- Uvodni seminar za poslanike o budžetu i budžetskim procedurama, u organizaciji Vestminsterske fondacije za demokratiju, 23. jul 2014. godine, Beograd;

- Radionica za izradu predloga kodeksa ponašanja narodnih poslanika, u organizaciji Misije OEBS u Srbiji, 26. i 27. jul 2014. godine, Aranđelovac;

- Radionica povodom implementacije projekta „Unapređenje kontrole duvana u Srbiji'' koji Ministarstvo zdravlja sprovodi zajedno sa Nacionalnim institutom za zdravlje i socijalnu zaštitu Finske, 9. septembar 2014. godine, Beograd;

- Program obuke zajedničke bezbednosne i odbrambene politike Evropske unije, namenjenoj zemljama koje se nalaze u procesu stabilizacije i pridruživanja u organizaciji Evropskog koledža za bezbednost i odbranu i Saveznog Ministarstva za odbranu i sport Republike Austrije, od 15. do 19. septembra 2014. godine, Brisel, Kraljevina Belgija;

- Finalna radionica Tvining projekta o glavnim nalazima Izveštaja procene, komparativne studije i studijske posete, posebno u oblasti zaštite ljudskih i manjinskih prava, 16. septembar 2014. godine, Beograd;

- Zajednička radionica u okviru Tvining projekta „Narodna skupština i pravosudni organi – učesnici u procesu pristupanja Evropskoj uniji“, 18. septembar 2014. godine, Beograd;

- Seminar u organizaciji Narodne skupštine i Fondacije Konrad Adenauer „Jačanje kapaciteta Stručne službe Narodne skupštine – zaposleni u odborima i poslaničkim grupama Narodne skupštine“, 23. i 24. septembar 2014. godine, Beograd;

- Seminar „Uloga i aktivnosti Odbora za ljudska i manjinska prava i ravnopravnost polova Narodne skupštine Republike Srbije“, uz podršku Misije OEBSa u Srbiji, 25. i 26. septembar 2014. godine, Vrdnik;

- Okrugli sto na temu „Razvoj efektivnih politika za Srbe na Kosovu“, u organizaciji CIG (Council for inclusive Govermance), 26. septembar 2014. godine, Beograd;

- Projekat „Jačanje zakonodavnih i kontrolnih kapaciteta Narodne skupštine“ u okviru kojeg je Britanska ambasada u Beogradu organizovala radionicu o unapređenju prakse organizovanja javnih slušanja u Srbiji, kao i odnosu sa medijima i organizacijama civilnog društva, 29. septembar 2014. godine, Beograd;

- Radionica u okviru Tvining projekta „Sprovođenje zakonodavstva, kako Narodna skupština i Vlada zajedno da rade bolje?“, 30. septembar 2014. godine, Beograd;

- Završna konferencija povodom projekta „Unapređenje kontrole duvana u Srbiji'' koji Ministarstvo zdravlja sprovodi zajedno sa Nacionalnim institutom za zdravlje i socijalnu zaštitu Finske, 30. septembar 2014. godine, Beograd;

- Osnivačka sednica Radne grupe Nacionalnog konventa o Evropskoj uniji za Poglavlje 27 – Životna sredina, 3. oktobar 2014. godine, Beograd;

- Radionica u okviru Tvining projekta „Pregled zajedničke poljoprivredne politike“, 14. oktobar 2014. godine;

- Godišnja konferencija korespondenata Evropskog centra za parlamentarna istraživanja i dokumentaciju, 16-18. oktobar 2014. godine, Beograd;

- Okrugli sto „Pravni monitoring medijske scene u Srbiji“ u organizaciji ANEM-a, 20. oktobar 2014. godine, Beograd;

- Radionica u okviru Tvining projekta „Narodna skupština i mediji“, 22. oktobar 2014. godine, Beograd;

- Edukativni seminar za članove Komisije za kontrolu izvršenja krivičnih sankcija, u organizaciji OEBS-a, 23. oktobar 2014. godine, Beograd;

- Radionica za izradu predloga kodeksa ponašanja narodnih poslanika, u organizaciji Misije OEBS u Srbiji, 1. i 2. novembar 2014. godine, Aranđelovac;

- Druga Nacionalna konferencija Ženske parlamentarne mreže, 3. novembar 2014. godine, Beograd;

- Konferencija „Ka otvorenom parlamentu – saradnja organizacija civilnog društva i parlamenta“, CRTA u saradnji sa OEBS-om i Britanskom ambasadom u Beogradu, 12. novembar 2014. godine, Beograd;

- Prezentacija konferencijskog sistema, 13. novembar 2014. godine, Beograd;

- Radionica za članove GOPAC-a i Odbora za finansije, republički budžet i kontrolu trošenja javnih sredstava sa predstavnicima Republičke uprave za javne nabavke i Komisijom za zaštitu prava učesnika u javnim nabavkama, u organizaciji UNDP-a, 28. novembar 2014. godine, Aranđelovac;

- Trening „Zaštita migranata i izbeglica“ u organizaciji Međunarodnog instituta za humanitarno pravo, u saradnji sa Komesarijatom za izbeglice i migracije Republike Srbije i uz podršku švajcarske federalne kancelarije za migracije, 8. decembar 2014. godine, Beograd;

- Prezentacija analize potrebe promene Ustava Republike Srbije, u organizaciji Evropskog pokreta u Srbiji, 16. decembar 2014. godine, Beograd.

Pomoćnik generalnog sekretara

- rukovodilac Sektora za zakonodavstvo

Mirjana Radaković